
 讛谞讬讞讗 诇诪''讚 拽专砖讬诐 诪诇诪讟讛 注讜讘讬讬谉 讗诪讛 讜讻诇讬谉 讜讛讜诇讻讬谉 注讚 讻讗爪讘注. 讛拽砖讛 讛专讘 驻讜专''转 讜诇讚讬讚讬讛 诪讬 谞讬讞讗 讜讛诇讗 讻讬讜谉 砖讛讜诇讻讬谉 讜讻诇讬谉 注讚 讻讗爪讘注 讬讻讜诇讬谉 诇住讚专 砖砖讛 住讚专讬诐 讗讜 讬讜转专 砖讬转谞讜 讞讜讚讜 砖诇 讝讛 讻谞讙讚 注讘讬讜 砖诇 讝讛 讜讬讞讝讬拽讜 砖砖讛 住讚专讬诐 砖诇砖 讗诪讜转 讜砖诇砖 讗爪讘注讜转 讜讬砖讗专讜 讬''讗 讟驻讞讬诐 诇讗讜讬专 讜讻讬 砖讚讬转 诇讛讜 讘讬谞讬 讜讘讬谞讬 讻诇讘讜讚 讚诪讬 讜转讬专抓 讚讙谞讗讬 讛讜讗 诇讛砖讬诐 爪讚 讛注讘 讛注讜诪讚 住诪讜讱 诇拽专拽注 讗爪诇 讛拽爪专 砖讛讬讛 诇诪注诇讛 诪拽讜诐 砖讛讬专讬注讜转 驻专讜住讜转 注诇讬讛谉 讜讚诪讬 诇讛讗 讚讗诪专讬谞谉 诪注诇讬谉 讘拽讚砖 讜讗讬谉 诪讜专讬讚讬谉 讜专''转 转讬专抓 讚讻诪讜 砖讛讬讜 驻讜专拽讬谉 讗讜转谉 诪谉 讛诪砖讻谉 讻讱 讛讬讜 诪谞讬讞讬诐 注诇 讛注讙诇讛 砖讛讬转讛 讗爪诇 讚讜驻谉 讛诪砖讻谉 讻讬 讻讱 讛讬讜 注讜砖讬谉 讘诇讗 讟讜专讞 讗讘诇 诇讛讜驻讻谉 讛讬讛 讟讜专讞 讙讚讜诇 讜专讘讬谞讜 讬爪讞拽 讗讜诪专 讚砖诪讗 诪讞爪讬讬谉 讜诇诪注诇讛 讛讬讜 讻诇讬谉 讜讛讜诇讻讬谉 讜讛砖转讗 讗讬 讗驻砖专 诇住讚专 讬讜转专 讜讗''转 诪谞诇谉 讚讬诇驻讬谞谉 诪诪讛 砖讗讬谞讜 诪拽讜专讛 谞讬诇祝 诪谉 讛诪拽讜专讛 砖讘讜 讜讬讛讗 讛诪注讘讬专 讚' 讗诪讜转 讘专砖讜转 讛专讘讬诐 诪拽讜专讛 讞讬讬讘 讜讬''诇 讚诪谉 讛讗讜讬专 讬砖 诇谞讜 诇诇诪讜讚 砖讚讜诪讛 讬讜转专 专砖讜转 讛专讘讬诐 讜专''讬 讗讜诪专 讚诪讛讻讗 诇讗 讬诇驻讬谞谉 专砖讜转 讛专讘讬诐 讗诇讗 诪诪讞谞讛 诇讜讬讛 讻讚讗诪专 诇注讬诇 讜诪讛讻讗 诇讗 讬诇驻讬谞谉 讗诇讗 砖讬注讜专 专砖讜转 讛专讘讬诐 讚讛讜讬 讬''讜 讗诪讜转 讜诪讻诇 诪拽讜诐 讗讬 诇讗讜 讚转讞转讬讛谉 讜讘讬谞讬讛谉 讜爪讬讚讬讛谉 专砖讜转 讛专讘讬诐 诇讗 讛讜讛 讬诇驻讬谞谉 诪讬谞讬讬讛讜 砖讬注讜专 专讛''专: 讗讟讘注讬 讛讬讻讗 诪谞讞 诇讛讜 讗讙讘讗 讚注讙诇讛 注讙诇讛 诪拽讜专讛 讛讬讗. 驻讬专砖 专砖''讬 讚住诇拽讗 讚注转讱 砖讛注讙诇讛 讛讬转讛 诪拽讜专讛 讜转讬诪讛 诇诪讛 讛讬讛 住讘专 诇讜诪专 讻谉 讜注讜讚 讚讘讻诇 讛住驻专讬诐 讙专住讬谞谉 讗讟讘注讬 讛讬讻讗 诪谞讞 诇讛讜 讗讙讘讗 讚注讙诇讛 诪讛 诇讜 诇讛讝讻讬专 讗讟讘注讬 讘讛讱 讗转拽驻转讗 诇讗 讛讜讛 诇讬讛 诇诪讬诪专 讗诇讗 讛讗 注讙诇讛 诪拽讜专讛 讛讬讗 讜注讜讚 讚讙专住讬谞谉 诇注讬诇 讘讚专讗转讗 讜讘讻诇 住驻专讬诐 讙专住讬' 讘讚专讗 转转讗 讜诇驻讬 讙讬专住转诐 谞诪讬 讗讬谉 讛诇砖讜谉 诪砖诪注 讘讬谉 讛砖讜专讜转 讻诪讜 砖驻讬专' 讜谞专讗讛 诇专''转 讻诪讜 砖驻讬' 专''讞 讘讚专讗 转转讗 驻讬' 讘砖讜专讛 专讗砖讜谞讛 砖注讚讬讬谉 诇讗 讛谞讬讞 注诇 讛注讙诇讛 讗诇讗 拽专砖讬诐 讛转讞转讬讬诐 讘诇讘讚 砖讗讬谞讛 诪拽讜专讛 讻讜诇讛 砖讬砖 专讬讜讞 讘讬谉 讛砖讜专讜转 讻讚诪驻专砖 讜讗讝讬诇 讗讘诇 讻砖诪住讚专 砖讜专讛 砖谞讬讛 讜砖诇讬砖讬转 谞住转诐 讛讗讜讬专 砖讘讬谉 讛砖讜专讜转 砖诇讗 讛讬讜 讬讻讜诇讬诐 诇讛讬讜转 诪讻讜讜谞讬诐 讜诇讛砖讬诪谉 讝讛 注诇 讝讛 讘砖讜讛 诪诪砖 讗诇讗 讻诇 讗讞讚 讛讬讛 讘讜诇讟 诇讞讜抓 注讚 砖谞住转诐 讻诇 讛讗讜讬专 讻诪讜 讘讗专讬讞 注诇 讙讘讬 诇讘讬谞讛 讜驻专讬讱 讗讜专讻讗 讚注讙诇讛 讻诪讛 讛讜讬 讻讜' 讻诇讜诪专 讗驻讬诇讜 讘砖讜专讛 专讗砖讜谞讛 诇讗 讛讬讛 转讞转讬讛谉 专砖讜转 讛专讘讬诐 讻讚诪驻专砖 讜讗讝讬诇 讜诪砖谞讬 讗诪专 专讘 讻讛谞讗 讘讗讟讘注讬 讗注''讙 讚诇讗 拽讗诪专 讗诇讗 讛讚专 讘讬讛 讚讜讚讗讬 讻砖讬砖 拽专砖讬诐 注诇 讛注讙诇讛 讗驻讬诇讜 讚专讗 转转讗讛 诇讗 讛讜讜 专砖讜转 讛专讘讬诐 转讞转讬讛 讗诇讗 讻讬 拽讗诪专 讚讛讜讬 专砖讜转 讛专讘讬诐 讘讗讟讘注讬 砖讗讬谉 注诇 讛注讙诇讛 讗诇讗 讗讟讘注讬 讙专讬讚讗 驻讬' 讗讟讘注讬 砖谞讬 注爪讬诐 谞拽讜讘讬诐 讘砖谞讬 专讗砖讬讛谉 谞拽讜讘讬谉 讻注讬谉 讟讘注讜转 诇讻讱 拽专讬 诇讛讜 讗讟讘注讬 讜转讜讞讘讬谉 讗讜转谉 注诇 讛拽讜谞讚讬住讬谉 讛注讜诪讚讬谉 讘砖谞讬 爪讚讬 讛注讙诇讛 诇专讞讘讛 诇驻谞讬讛 讜诇讗讞专讬讛 讻讚讬 砖诇讗 讬驻诇讜 讛拽专砖讬诐 讜诇驻讬 砖诇讗 谞讝讻专 讗诪讜专讗 诇注讬诇 讗讬谉 讚专讱 讛砖''住 诇讜诪专 讗诇讗 讜驻专讬讱 讗讟讘注讬 讛讬讻讗 诪谞讞讗 诇讛讜 讗讙讘讗 讚注讙诇讛 驻讬专讜砖 讗讞专 砖谞转谞讜 讛拽专砖讬诐 注诇 讛注讙诇讛 谞讜转谞讬谉 注诇讬讛谉 讗讟讘注讬 讟讘注讜转 讜诪住讙专讜转 讻讚驻专讬砖讬转 诇驻谞讬讛 讜诇讗讞专讬讛 讻讚讬 砖讬讗讞讝讜 讛拽专砖讬诐 讜讗讝 讻讘专 注讙诇讛 诪拽讜专讛 讛讬讗 讜诇讗 讙专住讬谞谉 注讙诇讛 讙讜驻讗 讗诇讗 注讙诇讛 诪拽讜专讛 讛讬讗 讜诪砖谞讬 讗诪专 砖诪讜讗诇 讘讬转讬讚讜转 驻讬专讜砖 讗讟讘注讬 讚拽讗诪专 专讘 讻讛谞讗 诇讗 讗讜转谉 注爪讬诐 谞拽讜讘讬诐 讛诪砖讬诪讬谉 诇专讜讞讘 讛注讙诇讛 讻讚驻讬' 讗诇讗 讘讬转讬讚讜转 驻讬专讜砖 砖谞讬 注爪讬诐 讗专讜讻讬诐 砖讻诪讜 讻谉 谞讜拽讘讬谉 讗讜转谉 讘砖谞讬 专讗砖讬讛谉 讜谞讜转谞讬谉 注诇 讛拽讜谞讚讬住讬谉 诇讗讜专讱 讛注讙诇讛 讜注诇 讗讜转谉 注爪讬诐 谞讜转谞讬谉 讛拽专砖讬诐 讻讚讬 砖讬讛讜 讙讘讜讛讬诐 诇诪注诇讛 诪谉 讛讗讜驻谞讬诐 讜注砖讜讬讬谉 讻诪讜 讗讟讘注讬 砖诇 专讜讞讘 讛注讙诇讛 砖诇讗讞专 讛讟注讬谞讛 讜诇驻讬 砖砖诪讜讗诇 讗讬谞讜 讻''讗 诪驻专砖 讚讘专讬 专讘 讻讛谞讗 诇讗 拽讗诪专 讗诇讗 讗讘诇 专''讞 诪驻专砖 讚讛讚专 讘讬讛 诪砖讬谞讜讬讗 讚专讘 讻讛谞讗 讜讗讬谉 谞专讗讛 诪讚诇讗 拽讗诪专 讗诇讗 讜注讜讚 讛讬讗讱 讛讬讛 讟讜注讛 专讘 讻讛谞讗 讚讛讗 讗讬谉 专讙讬诇讜转 诇讛谞讬讞 讗讟讘注讬 注讚 诇讗讞专 讟注讬谞讛: 

专讘讬谞讜 讞谞谞讗诇

谞转讘专专 诇谞讜 诪驻住拽讗 拽诪讗 讚诪转谞讬转讬谉 讻讬 讛讝讜专拽 诪专讛"专 诇谞讜讞 讘专讛"讬 讗讜 诪专讛"讬 诇谞讜讞 讘专砖讜转 讛专讘讬诐 讜谞注砖讬转 诪讞砖讘转讜 讞讬讬讘 讜驻住拽讗 转谞讬谞讗 讘诪转谞讬转讬谉 讛讝讜专拽 诪专讛"讬 诇专讛"讬 讗讞专转 讜专讛"专 讘讗诪爪注 专' 注拽讬讘讗 诪讞讬讬讘 讜讞讻诪讬诐 驻讜讟专讬谉 讜诇注谞讬谉 讘注讬讗 讚专讘讗 诇诪讟讛 诪注砖专讛 驻诇讬讙讬 驻砖讬讟讗 诇谉 讚诪讜砖讬讟 诇诪注诇讛 诪注砖专讛 讘专讛"专 讜谞讞 讘专讛"专 讞讬讬讘 讜讻谉 诪讜砖讬讟 诪专讛"讬 诇专讛"专 讜讛讬讬谞讜 诪注讘讬专 讚' 讗诪讜转 讘专讛"专 讜讻诪讜爪讬讗 诪砖讜讬 注诇 讻转讬驻讜 讚诪讬 砖讛专讬 诇诪注诇讛 诪注砖专讛 讛讜讗 讜讻谉 讛讬讛 诪砖讗 讘谞讬 拽讛转 讜诪诇讗讻讛 讛讬讗 讗诇讗 诪讬讛讜 诪讜砖讬讟 诪专讛"讬 诇专讛"专 讗注"驻 砖诇讗 讛讙讬注 讘专讛"专 注讚 讚' 讗诪讜转 讞讬讬讘 讻讬讜谉 讚谞讞 讘专讛"专 砖讛专讬 讛讜讗 诪讜爪讬讗 诪专砖讜转 诇专砖讜转 讗讘诇 讛诪讙讘讬讛 讞驻抓 讘专讛"专 讜讛注讘讬专讜 讘专砖讜转 讛专讘讬诐 讜诇讗 讛讻谞讬住讜 讜诇讗 讛讜爪讬讗讜 诪专砖讜转 诇专砖讜转 讗诐 讛注讘讬专讜 讚' 讗诪讜转 讞讬讬讘 讜讗诐 诇讗讜 驻讟讜专. 讗诇讜 讻讜诇谉 驻砖讜讟讜转 讛谉 讜讘注讬讗 讚专讘讛 谞诪讬 驻砖讜讟讛 讛讬讗 诪讚转谞讬讗 诪专讛"讬 诇专讛"讬 讜注讜讘专 讘专讛"专 注爪诪讛 专' 注拽讬讘讗 诪讞讬讬讘 讜讞讻诪讬诐 驻讜讟专讬谉 讜讚讬讬拽讬谞谉 诪讚拽转谞讬 讘专讛"专 注爪诪讛 驻砖讬讟讗 讚诇诪讟讛 诪讬' 驻诇讬讙讬 讜诇讗 诪讬转讜拽诪讗 讘诪注讘讬专 讻讙讜谉 诪讜爪讬讗 讜诪讜砖讬讟 讚讛谞讬 讗驻讬诇讜 诇诪注诇讛 诪讬' 讞讬讬讘 讗诇讗 诇讗讜 讘讝讜专拽 讜诇诪讟讛 诪讬' [讛讜讗] 讚讞讬讬讘 专"注 讗讘诇 诇诪注诇讛 诪注砖专讛 讗驻讬诇讜 专' 注拽讬讘讗 驻讜讟专 讜讛讻讗 讘讛讗 拽讗 诪讬驻诇讙讬 专' 注拽讬讘讗 住讘专 讗诪专讬' 拽诇讜讟讛 讘讗讜讬专 讻诪讛 砖讛讜谞讞讛 讚诪讬 讜专讘谞谉 住讘专讬 诇讗 讗诪专讬谞谉 拽诇讜讟讛 讘讗讜讬专 讻诪讛 砖讛讜谞讞讛 讚诪讬 讜专' 讗诇注讝专 驻诇讬讙 讜住讘讬专讗 诇讬讛 讚专讘谞谉 驻讟专讬 讗驻讬' 诇诪讟讛 诪讬' 讜专' 注拽讬讘讗 诪讞讬讬讘 讗驻讬诇讜 诇诪注诇讛 诪注砖专讛 讟驻讞讬诐 讜讛讗讬 讚拽转谞讬 讘专讛"专 注爪诪讛 诇讛讜讚讬注讱 讻讞谉 讚专讘谞谉 讚讛诇讻转讗 讻讜讜转讬讛谉. 讜讛讗 讚讗诪专 专讘 讞诇拽讬' 讘专 讟讜讘讬 转讜讱 砖诇砖讛 讚讘专讬 讛讻诇 讞讬讬讘 诇诪注诇讛 诪讬' 讚讘专讬 讛讻诇 驻讟讜专 诪讞讟讗转 讜讗讬谞讜 讗住讜专 讗诇讗 诪砖讜诐 砖讘讜转 诪讙' 讜注讚 讬' 专"注 诪讞讬讬讘 讜讞讻诪讬诐 驻讜讟专讬谉 讜转谞讬讗 谞诪讬 讛讻讬 驻诇讬讙讗 讗转专讜讬讬讛讜 讗讚专' 讗诇注讝专 讚住讘专 讗驻讬' (诇诪讟讛) [诇诪注诇讛] 诪讬' 驻诇讬讙讬 讜诇专讘 讛诪谞讜谞讗 讚住讘专 诇诪讟讛 诪讬 驻诇讬讙讬 讘讬' 讻讜诇讛讜 讛讗讬 讗诪专转 诪讙' 讜注讚 讬' 讘诇讘讚 讛讜讗 讚驻诇讬讙讬 讜转谞讬讗 讻讜讜转讬讛 讜住讜讙讬讬谉 讚砖诪注转讬谉 讗住讜专 诇讝专讜拽 诪专讛"讬 诇专讛"讬 讜专讛"专 讘讗诪爪注 讘转讜讱 讙' 诇讚讘专讬 讛讻诇 讜讗诐 讝专拽 讞讬讬讘 讞讟讗转 讜讗注"讙 讚讗诪专 专讘讗 诇拽诪谉 (砖讘转 讚' 拽') 讘转讜讱 讙' 诇专讘谞谉 爪专讬讱 讛谞讞讛 注"讙 诪砖讛讜 讜讘讛诪讜爪讬讗 讬讬谉 (讚' 驻') 讗讜拽讬诪谞谉 讘讝讜专拽 诪讻诇诇 砖讗诐 诇讗 谞讞 讗驻讬诇讜 注"讙 诪砖讛讜 诇讗 诪讞讬讬讘讬 专讘谞谉 讛讗 讚专讘 讞诇拽讬讛 讘专 讟讜讘讬 注讚讬驻讗 讚转谞讬讗 讻讜讜转讬讛 讘讛讚讬讗 诪讙' 讜注讚 讬' 驻讟讜专 讗讘诇 讗住讜专 讻专讘谞谉 诇诪注诇讛 诪注砖专讛 讗诐 讗讬谉 讗讜转谉 讘' 专砖讜讬讜转 砖诇讜 讗住讜专 诇讝专讜拽 诪讝讜 诇讝讜 诪砖讜诐 砖讘讜转 讜讗诐 讛诐 讘' 讚讬讜讟讗讜转 砖诇讜 讝讜 讻谞讙讚 讝讜 讜专讛"专 讘讬谞讬讛诐 (诪砖讜讜转) 诪讜转专 诇讝专讜拽 诪讝讜 诇讝讜 讜讗诐 讛讬转讛 讚讬讜讟讗 讗讞转 诇诪注诇讛 讜讗讞转 诇诪讟讛 砖讛讝讜专拽 爪专讬讱 诇讛注拽讬诐 讜诇讝专讜拽 讗住讜专 诪砖讜诐 讙讝讬专讛 讙讝专讬谞谉 诇讝专讜拽 讚诇诪讗 谞驻诇讛 讘专讛"专 注爪诪讛 讜讗转讬 诇注讬讜诇讗 诪专讛"专 诇专讛"讬 讜转专讙讜诪讗 谞诪讬 诇讛讗 讚专讘 讚讗诪专 讘' 讘转讬诐 砖诇讜 讘砖转讬 爪讚讬 专讛"专 讗住讜专 诇讝专讜拽 诪讝讜 诇讝讜 讚诪讬讚诇讬 讞讚 讜诪讬转转讬 讞讚 讻讚驻专砖讬谞讗 讜讛诇讻转讗 讻讜讜转讬讛 讚专讘 讜讘诇讘讚 讚诇诪注诇讛 诪注砖专讛 谞驻诇讜 讜讗住讬拽谞讗 讻诇 驻讞讜转 诪讙' 讟驻讞讬诐 讻诇讘讜讚 讚诪讬 讘讬谉 诇诪注诇讛 讻讙讜谉 讛专讞拽转 住讻讱 诪谉 讛讚驻谞讜转 讜讻讬讜爪讗 讘讛 讜讘讬谉 诇诪讟讛 讛诇讻转讗 讙诪讬专讬 诇讛. 转"专 讛讝讜专拽 诪专讛"专 诇专讛"专 讜专讛"讬 讘讗诪爪注 专' 诪讞讬讬讘 讜讞讻诪讬诐 驻讜讟专讬谉 驻讬' 讻讙讜谉 砖讝专拽 诪专讛"专 讜谞转讻讜讜谉 诇谞讜讞 讘专讛"专 讗讞专 讜诇讗 谞转讻讜讜谉 讻讚讬 砖讬谞讜讞 讘专讛"讬 讜讙诐 诇讗 谞讞 讘专讛"讬 讗诇讗 注讘专讛 讘诇讘讚 讛注讘专讛 讘专讛"讬 讜谞讞 讘专讛"专 砖谞转讻讜讜谉 讻讚讬 砖讬谞讜讞 讘讜 讜讗讬谉 诪诪拽讜诐 砖讝专拽 注讚 诪拽讜诐 砖谞讞 讚' 讗诪讜转 讚讻讬讜谉 砖讗讬谉 讘讬谞讬讛诐 讚' 讗诪讜转 驻讟专讬 专讘谞谉 讜专讘讬 住讘专 拽诇讜讟讛 讘讗讜讬专 讻诪讜 砖讛讜谞讞讛 讘拽专拽注 讚诪讜. 专讘 讜砖诪讜讗诇 讚讗诪专讬 转专讜讜讬讬讛讜 诇讗 讞讬讬讘 专讘讬 讗诇讗 讘讝诪谉 砖注讘专讛 讘专讛"讬 诪拽讜专讛 讚住讘专 讘讬转讬讛 讻诪讗谉 讚诪诇讬讗 讚诪讬 讜讻讗诇讜 谞讞讛 讘专讛"讬 讜谞诪爪讗 诪讻谞讬住 讜诪讜爪讬讗 诪专砖讜转 诇专砖讜转 讜讗注"讙 讚诇讬转 转诪谉 讚' 讗诪讜转 讞讬讬讘 讜诪驻专砖讗 讘讙讬讟讬谉 讘讛讝讜专拽 讙讟. 讗讘诇 讛讝讜专拽 讚专讱 专讛"讬 砖讗讬谞讜 诪拽讜专讛 诇讗 诪讞讬讬讘 专' 讜诇讗 讗诪专讬谞谉 拽诇讜讟讛 讻诪讜 砖讛讜谞讞讛:
讗诪专 专讘 讬讛讜讚讛 讗诪专 砖诪讜讗诇 诪讞讬讬讘 讛讬讛 专讘讬 砖转讬诐 讗讞转 诪砖讜诐 讛讻谞住讛 讜讗讞转 诪砖讜诐 讛讜爪讗讛. 讜讚讞讬' 诇讛 诇讛讗 讛讻讬 讜讛讗 讛讻谞住讛 转讜诇讚讛 讚讛讜爪讗讛 讛讬讗 讻讚转谞谉 讘讞砖讘讜谉 讗讘讜转 诪诇讗讻讜转 讛诪讜爪讬讗 诪专砖讜转 诇专砖讜转 讜讗注"讙 讚讗讜拽讬诪谞讗 讘转讞诇转 诪住讻转讗 讝讗转 转谞讗 讻诇 注拽讬专转 讞驻抓 诪诪拽讜诪讜 讛讜爪讗讛 拽专讬 诇讛 诪讬讛讜 讞讚讗 讗讘 讜讞讚讗 转讜诇讚讛. 讜讗"转 诪讞讬讬讘 专' 砖转讬诐 讜谞诪爪讗 诪讞讬讬讘 讗转讜诇讚讛 讘诪拽讜诐 讗讘 讚讬讚讬讛 讜讛讗 转谞讬讗 专' 讗讜诪专 讚讘专讬诐 讛讚讘专讬诐 讗诇讛 讛讚讘专讬诐 诇"讟 诪诇讗讻讜转 砖谞讗诪专讜 诇讜 诇诪砖讛 诪住讬谞讬 讜讻诇 诪讗谉 讚讗讬转 诇讬讛 讞讬诇讜拽 诪诇讗讻讜转 讜讛诇诇讜 讛谉 讗讘讜转 讜讛砖讗专 转讜诇讚讜转 讜讗讜拽讬诪谞讗 讚讗讬谞讜 诪讞讬讬讘 讗转讜诇讚讛 讘诪拽讜诐 讗讘 讚讬讚讬讛 讗诇讗 注诇 讛讗讘 讜注诇 讗转讜诇讚讛 讚讬讚讬讛 诇讗 诪讞讬讬讘 讗诇讗 讞讚讗 讜讗"诇 专讘 讬讜住祝 诇专讘 讞住讚讗 诪专 讛讗 砖诪注转讗 讚专讘 讬讛讜讚讛 讗诪专 砖诪讜讗诇 讗讚专' 诪转谞讬 诇讛 讜拽砖讬讗 诇讬讛. 专讘 讬讛讜讚讛 讗诪专 砖诪讜讗诇 诇讗 拽转谞讬 诇讛 讗讚专' 讻诇诇 讗诇讗 讗讚专' 讬讛讜讚讛 诪转谞讬 诇讛 讚转谞讬讗 讛讝讜专拽 诪专讛"讬 诇专讛"专 讜注讜讘专 讚' 讗诪讜转 讘专讛"专 专' 讬讛讜讚讛 诪讞讬讬讘 讜讞讻诪讬诐 驻讜讟专讬谉 讗诪专 专讘 讬讛讜讚讛 讗诪专 砖诪讜讗诇 诪讞讬讬讘 讛讬讛 专' 讬讛讜讚讛 砖转讬诐 讗讞转 诪砖讜诐 讛讜爪讗讛 诪专砖讜转 诇专砖讜转 讜讗讞转 诪砖讜诐 诪注讘讬专 讚' 讗诪讜转 讘专讛"专. 讜讚讞讬谞谉 诪诪讗讬 讚诇诪讗 专' 讬讛讜讚讛 讞讚讗 讛讜讗 诪讞讬讬讘 讻讙讜谉 讚讗诪' 注讚 讚谞驻拽讗 诇专讛"专 转谞讜讞 讜讘讛讗 驻诇讬讙讬 专' 讬讛讜讚讛 住讘专 讻讬讜谉 讚谞驻拽讗 诇专讛"专 拽诇讟转讛 专讛"专 讻讗讬诇讜 谞讞讛 砖诐 讜谞注砖讛 诪讞砖讘转讜 讜诇驻讬讻讱 讞讬讬讘. 讜专讘谞谉 住讘专讬 诇讗 讗诪专讬' 拽诇讜讟讛 讻诪讬 砖讛讜谞讞讛 讜讻讬讜谉 砖诇讗 谞注砖转 诪讞砖讘转讜 驻讟讜专 诇讙诪专讬 讚拽讬讬"诇 诇注谞讬谉 砖讘转 诪诇讗讻转 诪讞砖讘转 讗住专讛 转讜专讛 讗讘诇 讗转讜诇讚讛 讘诪拽讜诐 讗讘 讗驻讬诇讜 专' 讬讛讜讚讛 诇讗 诪讞讬讬讘 讜讘讛讻讬 住诇拽讗 砖诪注转讬谉 讜讗注"讙 讚讟专讞 诇诪驻砖讟 诪讛讗 讚转谞讬讗 专' 讬讛讜讚讛 诪讜住讬祝 讗祝 讛砖讜讘讟 讜讛诪讚拽讚拽 诪讻诇诇 讚讛谞讬 转讜诇讚讜转 谞讬谞讛讜 讚专' 讬讛讜讚讛 诪讞讬讬讘 讗转讜诇讚讛 讘诪拽讜诐 讗讘 讚讞讜讬讗 讛讬讗 讜讗住讬拽谞讗 讛谞讬 诇专' 讬讛讜讚讛 讗讘讜转 谞讬谞讛讜 讜诪讜住讬祝 诇讛讜 讘讛谞讬 讗讘讜转 讜讗讜拽诪讜讛 专讘讛 讜专讘 讬讜住祝 讚诇讗 讛讜讛 诪讞讬讬讘 专讘讬 讬讛讜讚讛 讗诇讗 讗讞转 讜讗"诇 专讘讬谞讗 诇专讘讗 诇诪讗讬 讚住诇讬拽 讗讚注转讬谉 诪注讬拽专讗 讚诪讞讬讬讘 专' 讬讛讜讚讛 砖转讬诐 讗讬 讛讗讬 讝讜专拽 讚注转讜 砖转谞讜讞 注诐 讬爪讬讗转讛 诇专讛"专 讜讗讬谉 讚注转讜 诇讛注讘讬专讛 讚"讗 讘专讛"专 讗注"讙 讚住讘专 拽诇讜讟讛 讻诪讬 砖讛讜谞讞讛 讘讛注讘专讛 诇讗 诪讞讬讬讘 讚讛讗 诇讗 谞转讻讜讜谉 诇讛注讘讬专讛 讚"讗 讘专讛"专 讚讛讗 诇讗 诪讞讬讬讘 讗诇讗 注诇 诪讞砖讘转讜 讻专' 讬讜讞谞谉 讚讗诪专 讛诪驻谞讛 讞驻爪讬诐 诪讝讜讬转 诇讝讜讬转 讜谞诪诇讱 注诇讬讛谉 讜讛讜爪讬讗讜 诇专讛"专 驻讟讜专 砖诇讗 讛讬转讛 注拽讬专讛 诪砖注讛 专讗砖讜谞讛 诇讻讱. 讜砖谞讬 诇讬讛 专讘讗 诇专讘讬谞讗 讘讗讜诪专 讛专讬谞讬 讝讜专拽 讜讘讚注转讬 讻"诪 砖转谞讜讞 讘讜 讛讜讗 专爪讜谞讬 讚讻诇 讛讬讻讗 讚谞讞 讗诪专讬谞谉 讛专讬 谞注砖讬转 诪讞砖讘转讜:
驻砖讬讟讗 谞转讻讜讜谉 诇讝专讜拽 讞"讗 讜讝专拽 讚' 讛专讬 讻转讘 砖诐 诪砖诪注讜谉 讜讞讬讬讘. 讜讗拽砖讬谞谉 诪讬 讚诪讬 讛转诐 讻诪讛 讚诇讗 讻转讘 砖诐 诇讗 诪讻转讘 诇讬讛 砖诪注讜谉 讜讻讗诇讜 诪转讞诇讛 讻讱 讛讬转讛 诪讞砖讘转讜 讻转讜讘 砖诪 讜讗讞专讬讜 注讜谉 讜讛谞讛 谞注砖讬转 诪讞砖讘转讜 讜诇驻讬讻讱 讞讬讬讘 讗讘诇 讝讜专拽 诪讬 诇讗 讬讻讜诇 诇讝专讜拽 讞讬"转 讘讘转 讗讞转 讻讬 诇讗 谞讬讬讞 讘讬谞讬讛谉 讻诇诇 讜谞讚讞转.





专砖讘"讗

讛讗 拽讗 诪砖诪注 诇谉 专砖讜讬讜转 诪爪讟专驻讜转 讜诇讗 讗诪专讬谞谉 拽诇讜讟讛 讻诪讬 砖讛讜谞讞讛. 驻讬专砖 专砖"讬 讝"诇: 专砖讜讬讜转 诪爪讟专驻讬谉, 讜诇讗 讻专讘讬 讬讜住讬 讚讗诪专 讘驻专拽 讛诪讜爪讬讗 (诇注讬诇 砖讘转 驻, 讗) 讗诐 讘讛注诇诐 讗讞讚 诇专砖讜转 讗讞讚 讞讬讬讘 诇砖转讬 专砖讜讬讜转 驻讟讜专. 讜讗讬谞讜 诪讞讜讜专 讘注讬谞讬, 讚讗诐 讻谉 诪诇转讗 讚驻砖讬讟讗 诇讬讛 诇专讘讬 讬讜住讬 诇驻讟讜专讗 诪转诪讛讬谞谉 讗谞谉 讜讗诪专讬谞谉 驻砖讬讟讗 诇讞讬讜讘讗, 讜注讜讚 讚砖拽诇讬 讜讟专讬 讘讛 讗讘讬讬 讜专讘讗 讜专讘 讗砖讬. 讜诪住转讘专讗 讚诇讗 砖讬讬讻讬 讗讛讚讚讬, 讚讛转诐 讘诪讜爪讬讗 讞爪讬 讝讬转 讜讞讝专 讜诪讜爪讬讗 讞爪讬 讝讬转, 讛诇讻讱 讚讬谞讗 讛讜讗 讚诇讗 讬爪讟专驻讜 讗诇讗 讻砖转讬 讛讜爪讗讜转            讛谉 诇讙诪专讬, 讗讘诇 讛讻讗 讚讘讝专讬拽讛 讗讞转 讚讬谞讗 讛讜讗 砖讬爪讟专驻讜. 讻讱 谞专讗讛 诇讬.



 讜讛讗 谞诪讬 讚讗诪专讬谞谉: 讜拽诪"诇 讚拽诇讜讟讛 诇讗讜 讻诪讬 砖讛讜谞讞讛. 驻讬专砖讛 专砖"讬 讝"诇 讗驻讞讜转 诪讗专讘注 讗诪讜转, 讚诪讚驻讟讜专 讘驻讞讜转 诪讗专讘注 讜讗注"讙 讚注讘专讛 讚专讱 专砖讜转 讛讬讞讬讚 砖诪注 诪讬谞讛 讚拽诇讜讟讛 诇讗讜 讻诪讬 砖讛讜谞讞讛. 讜讙诐 讝讛 讗讬谞讜 诪讞讜讜专 讘注讬谞讬, 讚诪谞讗 诇谉 讚驻讟讜专 诪砖讜诐 讚拽诇讜讟讛 诇讗讜 讻诪讜 砖讛讜谞讞讛, 讚讛讗 讗讬 讗驻砖专 诇讜诪专 拽诇讜讟讛 诇讛转讞讬讬讘 注诇讬讛 讗诇讗 讘讗讜诪专 讻诇 诪拽讜诐 砖转专爪讛 转谞讜讞 讛讗 诇讗讜 讛讻讬 诇讗, 讜讻讬讜谉 砖讻谉 诪谞讗 诇谉 讚诇讬转 诇讬讛 拽诇讜讟讛, 讚诇诪讗 讗讬转 诇讬讛 讜砖讗谞讬 讛讻讗 讚讗驻讬诇讜 谞讞讛 讘专砖讜转 讛讬讞讬讚 诪诪砖 诇讗 诪讞讬讬讘 讚讛讗 诇讗 讗转注讘讬讚讗 诪讞砖讘转讜, 讜讻讚讗诪专讬谞谉 诇注讬诇 (砖讘转 爪讝, 讗) 讻讙讜谉 讚诪讬讚诇讬 讞讚 讜诪转转讬 讞讚 讚讝讬诪谞讬谉 讚谞驻诇讛 讜讗转讬 诇讗转讜讬讬, 讚讗诇诪讗 讚讜拽讗 诪砖讜诐 讙讝讬专讛 讚诇诪讗 讗转讬 诇讗转讜讬讬 讛讗 诪砖讜诐 讙讝讬专讛 讚诇诪讗 谞驻诇讛 诇讗, 讚讗驻讬诇讜 谞驻诇讛 诇讗 诪讞讬讬讘 讻讬讜谉 讚诇讗 谞转讻讜谉 砖转谞讜讞 讘讗讜转讜 专砖讜转. 讜讗诐 转讗诪专 讚讛转诐 砖讗谞讬 讚谞转讻讜讜谉 诇注砖讜转 讛讬转专 讜注诇讛 讘讬讚讜 讗讬住讜专, 诪讻诇 诪拽讜诐 诇讗 注讚讬祝 诪谞转讻讜讬谉 诇讝专讜拽 砖诪讜谞讛 讜讝专拽 讗专讘注 讚驻讟讜专 诇讚讘专讬讜 讝"诇 讘注爪诪讜 讗注驻"讬 砖谞转讻讜讬谉 诇讗讬住讜专 讜注诇讛 讘讬讚讜 讗讬住讜专, 讜讻讬讜谉 砖讻谉 诪谞讗 诇谉 讚讛讻讗 讘讚讗诪专 讻诇 诪拽讜诐 砖转专爪讛 转谞讜讞 讚谞砖诪注 诪讬谞讛 拽诇讜讟讛 诇讗讜 讻诪讬 砖讛讜谞讞讛. 讜讗诐 转讗诪专 讗诐 讻谉 驻砖讬讟讗 诇诪讗讬 讗讬爪讟专讬讱 诇讬讛 诇诪讬转谞讬 驻讞讜转 诪讗专讘注讛 驻讟讜专. 讬砖 诇讜诪专 讚诇诪讗 诪砖讜诐 专讬砖讗 谞拽讟 诇讛.
讜专讘 讛讗讬 讙讗讜谉 讝"诇 驻讬专砖讛 讗专讬砖讗, 讻诇讜诪专: 讜诪讚诪讞讬讬讘 诇讬讛 讘砖讝专拽 讗专讘注 讗诪讜转 砖诪注 诪讬谞讛 谞诪讬 拽诇讜讟讛 诇讗讜 讻诪讬 砖讛讜谞讞讛, 讜诇讗 讗诪专讬谞谉 讻讬讜谉 砖拽诇讟转讜 讘讗诪爪注 讗专讘注 讗诪讜转 讻诪讬 砖谞讞 讘专砖讜转 讛讬讞讬讚 讚诪讬 讜谞诪爪讗讜 讗专讘注 讗诪讜转 讘专砖讜转 讛专讘讬诐 诪拽讜讟注讜转 讜诇讗 专爪讜驻讜转, 注讚 讻讗谉. 驻讬专讜砖 诇驻讬专讜砖讜: 讚诇诪讗谉 讚讗诪专 拽诇讜讟讛 讻诪讬 砖讛讜谞讞讛 讗驻讬诇讜 讝专拽 讗专讘注 讗诪讜转 驻讟讜专, 讚诪砖讜诐 讝讜专拽 讗专讘注 讗诪讜转 讘专砖讜转 讛专讘讬诐 诇讗 诪讞讬讬讘, 讚讛专讬 讝讜 讻诪讬 砖讛讜谞讞讛 讘专砖讜转 讛讬讞讬讚 讻讬讜谉 讚专砖讜转 诪讜讞诇拽 讛讜讗, 讜诪砖讜诐 诪讜爪讬讗 讜诪讻谞讬住 诇讬讻讗 诇讞讬讜讘讬讛, 讚讛讗 诇讗 讗转注讘讬讚讗 诪讞砖讘转讜.



 讙讬专住转 讛讙讗讜谞讬诐 讝"诇: 讻讬 拽讗诪专 专讘 讘讚专讗 转转讗讛. 驻讬专讜砖: 讘砖讜专讛 讛转讞转讜谞讛 砖讬砖 专讬讜讞 讘讬谉 拽专砖 诇拽专砖, 讗讘诇 诇讗讞专 砖谞转谉 讛砖讜专讜转 讛注诇讬讜谞讜转 讗讬 讗驻砖专 诇爪诪爪诐 讛拽专砖讬诐 讝讛 注诇 讝讛 讜谞讜讟讬诐 讗讬诇讱 讜讗讬诇讱 讜诪讻住讬谉 讗转 讛专讬讜讞. 讜专砖"讬 讝"诇 讙专讬住 讘讚专讗转讛 讻诪讜 砖讻转讘 讘驻讬专讜砖讬讜.



讗诪专 专讘 讻讛谞讗 讘讗讟讘讬. 诪诇砖讜谉 讻诪诇讗 讗讟讘讗. 讜驻讬专砖 专讘讬谞讜 讛讗讬 讙讗讜谉 讝"诇: 讻讬 拽讗诪专 专讘 讚讜拽讗 讘讝诪谉 讚诇讬转 诇讛讜 讗诇讗 讗讟讘讬 讘诇讞讜讚, 讜拽讜讚诐 谞转讬谞转 讛拽专砖讬诐, 讜讗拽砖讬谞谉 讛讬讻讗 诪讜谞讞 诇讛讜 讗讙讘讛 讚注讙诇讛 注讙诇讛 诪拽讜专讛 讛讬讗, 讻诇讜诪专: 讻讬 讗讬谉 诪谞讬讞讬谉 讛讗讟讘讬 讗诇讗 讘讝诪谉 谞转讬谞转 讛拽专砖讬诐, 讚讗讝 诪谞讬讞讬谉 讗转 讛讗讟讘讬 注诇 讙讘讬 注抓 讛注讙诇讛 讻讚讬 诇讗讞讜讝 讗转 讛拽专砖讬诐 讻讚讬 砖诇讗 讬砖诪讟讜, 讜讘讗讜转讜 讛注转 注讙诇讛 诪拽讜专讛 讛讬转讛 讘拽专砖讬诐, 谞转讘讟诇讜 讘讛讗 讚讘专讬 专讘 讞住讚讗.





讛诪讗讬专讬

讛诪注讘讬专 讗专讘注 讗诪讜转 讘专讛"专 诪拽讜专讛 驻讟讜专 砖讻诇 砖讬砖 注诇讬讜 转拽专讛 讗注"驻 砖讛讜讗 专讛"专 讚讬谞讜 讻讻专诪诇讬转:



诪诇讗讻转 讛诪砖讻谉 讛讜讗 砖讛讬讛 讗专讻讜 砖诇砖讬诐 讗诪讜转 讜专讞讘讜 注砖专 讗诪讜转 讜讻谉 讘讙讘讛讜 讜讛讬讜 讘讜 诪"讞 拽专砖讬诐 注砖专讬诐 讘爪讚 爪驻讜谉 讻诇 讗讞转 讘讙讘讛 注砖专 讜讘专讞讘 讗诪讛 讜讞爪讬 讜讘注讜讘讬 讗诪讛 讜讻谉 注砖专讬诐 讘爪讚 讛讚专讜诐 注诇 讚专讱 讝讛 讜讘专讞讘讜 讘爪讚 砖讗讞讜专讬讜 砖诪谞讛 拽专砖讬诐 讘砖讬注讜专 讛谞讝讻专 讜讛砖砖讛 诪讛诐 住讜转诪讬诐 转砖注 讗诪讜转 讜谞诪爪讗 注讚讬讬谉 讞爪讬 讗诪讛 诪讻讗谉 讜诪讻讗谉 讗讜讬专 讜讛讬讜 讘讗讬诐 砖谞讬 拽专砖讬诐 讘砖讬注讜专 讛谞讝讻专 诇诪拽爪注讜转 讜讻诇 讗讞转 诪讛谉 住讜转诪转 讞爪讬 讛讗诪讛 讛谞砖讗专 讗讜讬专 诪讻讗谉 讜诪讻讗谉 讜谞砖讗专 讘讻诇 讗讞转 诪讛谉 讗诪讛 专讞讘 讜诪讚讘拽讜转 讘专讞讘 讝讛 注诐 注讜讘讬 讛拽专砖讬诐 砖讘讗讜专讱 讛爪讚讚讬诐 讜讻讬爪讚 讛讬讜 讛诇讜讬诐 诪砖诪专讬谉 讘诪诇讗讻转 讛诪砖讻谉 讘谞讬 拽讛转 讘讚专讜诐 注诐 (讛讬专讬注讜转 讜砖讗专 讻诇讬 讛讗专讬讙讛) [讛讗专讜谉 讜讛砖诇讞谉 讜讛诪讝讘讞讜转 讜砖讗专 讻诇讬 讛拽讚砖] 讜讞讜爪讛 诇讛诐 砖诇砖讛 砖讘讟讬诐 专讗讜讘谉 砖诪注讜谉 讜讙讚 讘谞讬 讙专砖讜谉 讘诪注专讘 注诐 (讛讗专讜谉 讜讛砖诇讞谉 讜讛诪讝讘讞讜转 讜砖讗专 讻诇讬 讛拽讚砖) [讛讬专讬注讜转 讜砖讗专 讻诇讬 讛讗专讬讙讛] 讜讞讜爪讛 诇讛诐 砖诇砖讛 砖讘讟讬诐 讗驻专讬诐 讜诪谞砖讛 讜讘谞讬诪讬谉 讘谞讬 诪专专讬 讘爪驻讜谉 注诐 讛拽专砖讬诐 讜讛讗讚谞讬诐 讜讛讘专讬讞讬诐 讜讞讜爪讛 诇讛诐 砖诇砖讛 砖讘讟讬诐 讚谉 讜讗砖专 讜谞驻转诇讬 讜诇爪讚 讛诪讝专讞 砖讛讜讗 驻转讞 讛诪砖讻谉 诪砖讛 讜讗讛专谉 讜讘谞讬讜 讜讞讜爪讛 诇讛诐 砖诇砖讛 砖讘讟讬诐 讬讛讜讚讛 讜讬砖砖讻专 讜讝讘讜诇讜谉:



讜诇注谞讬谉 讘讬讗讜专 讛诇讻讛 讝讜 砖诇 注讙诇讛 爪专讬讱 砖转讚注 砖诪讘讜讗专 讘驻专砖转 谞砖讜讗 砖讛谞砖讬讗讬诐 讛讘讬讗讜 砖砖 注讙诇讜转 爪讘 讜讬"讘 讘拽专 讜谞转谉 诪砖讛 诪讛诐 砖转讬诐 诇讘谞讬 (拽讛转) [讙专砖讜谉] 注诐 讗专讘注转 讘拽专 讜讗专讘注 诇讘谞讬 诪专专讬 注诐 砖诪讜谞转 讛讘拽专 诇砖讗转 讘讛诐 讗转 讛拽专砖讬诐 讜讗专讘注 注讙诇讜转 讗诇讜 讛讬讜 讛讜诇讻讜转 讝讜讙 讝讜讙 讜讗专讻谉 诪讜谞讞 诪诪注专讘 诇诪讝专讞 讘讗讜专讱 讛诪砖讻谉 讜讛讜诇讻讜转 诇诪讝专讞 砖转讬诐 诪讛谉 讝讜 讘爪讚 讝讜 诇爪讚 讛爪驻讜谉 砖讻诇驻讬 讛诪注专讘 讜砖转讬诐 讝讜 讘爪讚 讝讜 诇爪讚 讛爪驻讜谉 砖讻诇驻讬 讛诪讝专讞 讜讗讜专讱 讻诇 注讙诇讛 讛讬讛 讞诪砖 讗诪讜转 讜讻砖讛讬讜 驻讜专拽讬谉 讗转 讛诪砖讻谉 讛讬讜 谞讜转谞讬诐 讻诇 讛注讙诇讜转 讝讜 诇驻谞讬诐 诪讝讜 讘讗讜专讱 讛诪砖讻谉 讻讚讬 砖讬讛讜 讻诇诐 住诪讜讻讜转 诇诪砖讻谉 讜讛诐 诪转讞讬诇讬谉 诇驻专讜拽 诪爪讚 讛驻转讞 诇专讜讞 爪驻讜谉 讜讻砖讛讬讜 驻讜专拽讬' 诇爪讚 爪驻讜谉 诇讗 讛讬讜 爪专讬讻讬' 诇讛讜砖讟讛 砖讛专讬 讘注诇讬 注讙诇讜转 住诪讜讻讬诐 诇爪讚 讝讛 讜讛诐 讘注爪诪诐 诪讙讘讬讛讬诐 讛拽专砖讬诐 讗讞专 砖谞讚谞讚讜 讗讜转诐 诇讜讬讬诐 砖讘转讜讱 讛诪砖讻谉 讜注讜诪讚讬诐 讜诪讜砖讻讬诐 讜讟讜注谞讬诐 讻诇 讗讞讚 注诇 注讙诇讛 砖诇讜 讻住讚专 诪转讞诇转 专讜讞 爪驻讜谉 讘住诪讜讱 诇驻转讞 注讚 讻讚讬 砖讬讻诇讛 砖讬注讜专 讗讜专讱 讛注讙诇讛 讜讗讞"讻 驻讜专拽讬谉 讛讻讛谞讬诐 砖讘转讜讱 讛诪砖讻谉 讻谞讙讚 讘注诇讬 注讙诇讛 砖谞讬转 讜注讜砖讬谉 讻讚专讱 砖注砖讜 讛专讗砖讜谞讬诐 讜讗讞专 砖讻诇讛 专讜讞 爪驻讜谉 讻诇讜 讜讛讬讜 讘诪注专讘 讜讬砖 诇讛诐 诇驻专讜拽 砖诪谞讛 砖讘诪注专讘 讜注砖专讬诐 砖讘讚专讜诐 讜诪转讞讬诇讬谉 讘爪讚 讛诪注专讘 讛住诪讜讱 诇专讜讞 爪驻讜谉 讜讗讞专讬讜 诇专讜讞 讚专讜诐 讛住诪讜讱 诇诪注专讘 诇驻专讜拽 讗转 讻诇诐 讻住讚专 砖讛诐 讛转讞讬诇讜 诇驻专拽谉 讝讜 讘爪讚 讝讜 讜诇讗 砖讬注转拽讜 诪诪拽讜诐 诇诪拽讜诐 讜讬讚讜注 砖讬"讘 拽专砖讬诐 诪讙讬注讜转 诇讻诇 注讙诇讛 讜讻砖诪讘讬讗讬谉 讛驻讜专拽讬诐 讗转 讛拽专砖讬诐 诪谉 讛诪注专讘 讜诪谉 讛讚专讜诐 诪讘讬讗讬诐 讗讜转诐 诇讘谞讬 注讙诇讛 讗讞专讜谞讛 砖讘爪驻讜谉 讛住诪讜讻讛 诇拽爪讛 讛诪注专讘讬 讛爪驻讜谞讬 讜讗祝 讛诐 谞讜转谞讬谉 讻讘讜讚 诇讗讜转诐 讛专讗砖讜谞讬诐 诇讟注讜谉 转讞诇讛 注讚 砖讬讟注谞讜 讻诇 讬"讘 讛拽专砖讬诐 讛专讗讜讬讜转 诇讛诐 讜诪讜砖讬讟讬诐 讘谞讬 注讙诇讛 讗讞专讜谞讛 诇讘谞讬 讛拽讜讚诪转 诇讛 讜讻谉 讝讜 诇讝讜 注讚 砖转砖诇讬诐 讛专讗砖讜谞讛 讬"讘 砖诇讛 砖讛专讬 谞诪爪讗 砖诪专讜讞 爪驻讜谉 诇讗 讛讙讬注讜 讗诇讗 讞诪砖 诇讻诇 讗' 讜讻砖讛讬讜 讘爪讚 讛诪注专讘 谞转谞讜 讛驻讜专拽讬诐 讘' 拽专砖讬诐 诇讘谞讬 讛讗讞专讜谞讛 讜讝讜 讗讬谞讛 讛讜砖讟讛 诪驻谞讬 砖讻诇 讝诪谉 砖讘谞讬 注讙诇讛 谞讜讟诇讬诐 拽专砖讬诐 诪讬讚 讛驻讜专拽讬诐 砖讛诐 讘拽专拽注 讛驻讜专拽讬诐 诪讝诪讬谞讬诐 讗讜转诐 诇驻谞讬讛诐 讜讛诐 诪讙讘讬讛讬诐 讗讘诇 讻砖诇拽讞讜 讘谞讬 注讙诇讛 讗讞专讜谞讛 专"诇 讛专讘讬注讬转 讘' 拽专砖讬诐 诪讜砖讬讟讬诐 讗讜转诐 诇砖诇驻谞讬讛诐 砖讛讬讗 讛砖诇讬砖讬转 讜讘谞讬 砖诇讬砖讬转 诇讘谞讬 砖谞讬讛 讜讘谞讬 砖谞讬讛 诇讘谞讬 专讗砖讜谞讛 讜讗讞"讻 讞讜讝专讬诐 讜驻讜专拽讬诐 讜谞讜转谞讬诐 注讜讚 砖谞讬 拽专砖讬诐 诇讘谞讬 讗讞专讜谞讛 砖住诪讜讻讛 诇讛诐 讜诪讜砖讬讟讬诐 诇讘谞讬 砖诇讬砖讬转 讜讘谞讬 砖诇讬砖讬转 诇讘谞讬 砖谞讬讛 讗讞"讻 讞讜讝专讬诐 讜驻讜专拽讬诐 讜谞讜转谞讬诐 注讜讚 砖谞讬 拽专砖讬诐 诇讘谞讬 讗讞专讜谞讛 讜诪讜砖讬讟讬诐 诇砖诇讬砖讬转 讜讗讞"讻 讞讜讝专讬' 讛驻讜专拽讬诐 讜谞讜转谞讬诐 诇讛诐 讘' 拽专砖讬诐 讛谞砖讗专讬诐 诇讘谞讬 讗讞专讜谞讛 讜诪注讻讘讬谉 诇注爪诪诐 讜诪住讚专讬诐 讘注讙诇讛 砖诇讛诐 讜讻谉 注诇 讚专讱 讝讛 讻诇 爪讚 专讜讞 (爪驻讜谉) [讚专讜诐] 讞诪砖讛 诇讻诇 讗讞转 诪谉 讛注讙诇讜转 讜谞讜转谞讬谉 转讞诇讛 诇讘谞讬 讗讞专讜谞讛 砖讘爪讚 讛诪注专讘 讜讛诐 诪讜砖讬讟讬诐 诇砖诇驻谞讬讛诐 注讚 砖讬讙讬注讜 诇讻转 专讗砖讜谞讛 讜讗讞专讬讛 讞诪砖讛 诇砖谞讬讛 讜讗讞专讬讛 讞诪砖讛 诇砖诇讬砖讬转 讜讗讞专讬讛 讞诪砖讛 诇专讘讬注讬' 砖诪注讻讘转谉 诇注爪诪讛 讜诪住讚专转诐 讘注讙诇讛 砖诇讛 讜讻诇 讝讛 砖诇讗 讬砖转谞讛 住讚专 讛拽专砖讬诐 讜讬驻专拽讜诐 讻住讚专 讝讜 讗讞专 讝讜 讜讗祝 讛讟讜注谞讬诐 讬讚注讜 注诇 讝讛 住讚专 讟注讬谞转诐 讜诇诪讚转 砖诇讗 讛讬转讛 砖诐 讛讜砖讟讛 诪爪讚 诇爪讚 讗诇讗 诪砖诇 讗讞专讬讜 诇砖诇驻谞讬讜 讜讻砖讛砖诇讬诪讜 诇讟注讜谉 讞讜讝专讬诐 诇住讚专 注讙诇讜转讬讛诐 砖转讬诐 讝讜 讘爪讚 讝讜 讜砖转讬诐 讝讜 讘爪讚 讝讜 诇驻谞讬讛诐 讜转讻讜谞转 讛注讙诇讜转 讗专讻谉 讞诪砖 讗诪讜转 讘讬谉 讞诇诇谉 讜注讜讘讬 讚驻谞讜转讬讛诐 讜专讞讘谉 砖转讬 讗诪讜转 讜诪讞爪讛 讘讬谉 讞诇诇谉 讜注讜讘讬 讚驻谞讜转讬讛诐 讜讬砖 诇讛诐 讗讜驻谞讬诐 诪爪讚讬讛诐 住诪讜讱 诇专讗砖讬讛谉 诇爪讚 专讞讘谉 讘讻诇 爪讚 砖讘讛诐 讛讬讜 讛注讙诇讜转 诪转讙诇讙诇讜转 讜讛讬讜 爪专讬讻讬' 讘讛诐 诇讛讬讜转诐 讬讜爪讗讬诐 讛专讘讛 讻讚讬 砖讬讛讜 诪砖转诪砖讬诐 讘讬谞讬讛诐 诇讞砖讜拽讬 讛注讙诇讜转 讜讞砖讜专讬讛诐 讜讻谉 讛讬讜 讛专讘讛 讞讘诇讬诐 讜砖讗专 诪讬谞讬 讞砖讜拽 讜讞砖讜专 讬讜爪讗讬诐 诪讝讛 诇讝讛 注讚 砖讛讬讜 诪砖诪砖讬谉 诇住诪讬讻转 讛拽专砖讬诐 注诇讬讛诐 讻注讙诇讛 注爪诪讛 讘讚专讱 砖诇讗 讬讛讗 注讙讜诇谉 诪转讙诇讙诇 讘讻讱 讜讛讬讜 讗讜驻谞讬诐 讗诇讜 讘砖谞讬 爪讚讬 讻诇 注讙诇讛 专"诇 诇讚专讜诪谉 砖诇 注讙诇讜转 讜诇爪驻讜谞谉 讜讗讜专讱 讛讗讜驻谉 讬讜爪讗 诇讚专讜诐 讘' 讗诪讜转 讜诪讞爪讛 讜讛讜讗 砖讗诪专讜 爪讚讬 注讙诇讛 讻专讞讘 注讙诇讛 讜讻谉 砖诇 爪驻讜谉 讜谞诪爪讗 讗讜专讱 砖谞讬讛诐 讞诪砖 讗诪讜转 讜讻谉 讻诇诐 讜讗诇讜 讛讬讜 讛注讙诇讜转 讛讛讜诇讻讜转 讝讜 讘爪讚 讝讜 诪讝讚讜讙讜转 讻专讗讜讬 注讚 砖讛讬讜 讗讜驻谞讬讛诐 谞讜砖拽讬诐 讝讛 诇讝讛 讻砖转讞砖讜讘 诪转讞诇转 讗讜驻谞讬诐 砖讘爪讚 讛讞讬爪讜谉 讜专讜讞讘 讛注讙诇讛 讘诇讗 爪讚讬讛 讛驻谞讬诪讬讬诐 讛诐 讞诪砖 讗诪讜转 讜讻谉 讛砖谞讬转 讜讻砖转讞砖讜讘 爪讚讬讛谉 讛驻谞讬诪讬讬诐 诪讻诇 讗讞转 诪讛谉 讛专讬 讛诐 讘专讞讘 讛' 讗诪讜转 讜注诇讬讛诐 讗诪专讜 讘讬谉 注讙诇讛 诇注讙诇讛 讻讗讜专讱 注讙诇讛 讜谞诪爪讗讜 讘讛诐 爪讚讚讬诐 讞讬爪讜谞讬诐 砖诇 注讙诇讛 注诐 专讜讞讘 讛注讙诇讛 讞诪砖 讜讻谉 讛砖谞讬转 注诐 爪讚讚讬讛 讛讞讬爪讜谞讬讬诐 讞诪砖 讜讗讜讬专 砖讘谞转讬诐 讻砖转爪专祝 爪讚讚讬谉 讛驻谞讬诪讬讬诐 讞诪砖 讛专讬 诇讱 讟"讜 讗诪讜转 讜诪"诪 诇讗 讛讬讜 讛讗讜驻谞讬诐 谞讜砖拽讬诐 讝讛 讗转 讝讛 讗诇讗 讛讬讜 诪谞讬讞讬谉 专讞讘 讗诪讛 讘讬谞讬讛诐 砖讬讛讗 诇讜讬 讗' 讬讻讜诇 诇讬诇讱 讘讬谉 讛注讙诇讜转 讗诐 讬转谞讚谞讚 砖讜诐 讚讘专 讘拽专砖讬' 讜讛专讬 讬"讜 讗诪讛 专讞讘 讜诪讻讗谉 讬爪讗讜 诇谞讜 砖砖 注砖专讛 讗诪讛 诇砖讬注讜专 专讞讘 专讛"专 讜讘住讚讜专 讛拽专砖讬诐 讛讬讜 谞讜转谞讬诐 讗讜专讱 讛拽专砖讬诐 诇专讜讞讘 讛注讙诇讜转 讜讻讘专 讬讚注转 砖讗讜专讱 讛拽专砖讬诐 注砖专 讗诪讜转 讜讛讬讜 诪转驻专谞住讜转 讞诪砖 诪讛诐 讘讬谉 专讜讞讘 讛注讙诇讛 讜专讞讘 爪讚讚讬谉 讛驻谞讬诪讬讬诐 讜砖谞讬' 讜讞爪讬 讘专讜讞讘 爪讚讚讬诐 讛讞爪讜谞讬诐 讜砖谞讬诐 讜讞爪讬 谞砖讗专讜转 讘讗讜讬专 砖诇 专讛"讬 讜讻谉 讘砖谞讬转 讜诪"诪 诇讗 诪谞讜 诪讛 砖谞砖讗专 诪谉 讛拽专砖讬诐 讞讜抓 诇注讙诇讜转 讘讗讜讬专 专讛"专 诇诇诪讜讚 诪砖诐 砖讬注讜专 专讞讘 专讛"专 诇讻' 讗诪讛 讗讜 诇讻"讗 注诐 讛讗诪讛 砖讘谞转讬诐 砖讛拽专砖讬诐 诇诪注诇讛 诪注砖专讛 讛讬讜 讜诇诪注诇讛 诪注砖专讛 讗讬谞讜 专讛"专 讜讻谉 砖讛讬讜 讬讻讜诇讬诐 诇讛砖转诪砖 转讞转讬讛谉 讻砖讗专 专讛"专 讜诇讗 讞砖讘讜 讗诇讗 诪讛 砖讛注讙诇讜转 讛讬讜 转讜驻砖讜转 注诐 爪讚讬讛谉 讜讛讜讗 讬"讜 讗诪讛 注诐 讛讗诪讛 砖讛谞讞谞讜 注诇 讛讚专讱 砖讘讬讗专谞讜 讜讛讬讜 诪住讚专讬谉 讘讻诇 注讙诇讛 砖诇砖 砖讜专讜转 讘讻诇 砖讜专讛 诪讛诐 讗专讘注讛 拽专砖讬诐 讜谞诪爪讗 讙讘讛谉 注诇 讛注讙诇讛 讘讬谉 讻诇诐 讗专讘注 讗诪讜转 砖诇讗 讛讬讛 砖讬注讜专 讙讜讘讛 讝讛 讙讚讜诇 讻诇 讻讱 砖讬讛讬讜 拽专砖讬诐 诪转谞讚谞讚讬诐 诪转讜讱 讛讙讜讘讛 讜谞诪爪讗 专讞讘 讻诇诐 讗专讘注 讗诪讜转 讜讞爪讬 讜讛专讬 砖讛讬讛 诇讛诐 讞爪讬 讗诪讛 诇讗讜讬专 讘讬谉 讛砖诇砖 砖讜专讜转 专讘讬注 讗诪讛 诪讝讜 诇讝讜 谞诪爪讗转 诇诪讚 砖爪讚讬 讛注讙诇讛 讛驻谞讬诪讬讬诐 讻砖诪转讞讘专讬诐 讛讗讜驻谞讬诐 讘讬谉 砖谞讬讛诐 讻诪诇讗 专讞讘 讛注讙诇讛 砖讛讜讗 讘' 讗诪讜转 讜诪讞爪讛 讜讘讬谞讬讛诐 讻砖讛拽专砖讬诐 诪讜谞讞讬诐 砖诐 讻诪诇讗 讗讜专讱 注讙诇讛:



讜讙讚讜诇讬 讛专讘谞讬诐 诪驻专砖讬诐 诇砖讬讟讛 讝讜 砖讛讗讜驻谞讬诐 讗讬谉 诇讻诇 讗讞讚 诪讛诐 讗诇讗 讗诪讛 讜专讘讬注 讜谞诪爪讗 专讞讘 讙讜祝 讛注讙诇讛 注诐 讗讜驻谞讬 讛驻谞讬诪讬讬诐 砖诇讻讗谉 讜诇讻讗谉 讞诪砖 讗诪讜转 讗讘诇 讛诐 讛讬讜 诪专讞讬拽讬诐 注讙诇讛 诪讞讘专转讛 讞诪砖 讗诪讜转 讜讛讬讛 讗讜专讱 讛拽专砖 谞转讜谉 注诇 专讞讘 讛注讙诇讛 讜谞诪爪讗讜 讞诪砖 讗诪讜转 诪诪谞讛 讘讬谉 专讞讘 讛注讙诇讛 讜讛讗讜驻谞讬诐 讜讘' 讜诪讞爪讛 诪讻讗谉 讜讘' 讜诪讞爪讛 诪讻讗谉 讘讗讜讬专 讜讗祝 讛诐 诪驻专砖讬诐 砖诇讗 讛讬讜 讛拽专砖讬诐 谞住诪讻讬诐 注诇 讛讗讜驻谞讬诐 讜注诇 讞砖讜拽讬讛谉 讜讞砖讜专讬讛谉 讜讻谉 砖讛讬讜 讛拽专砖讬诐 砖讘注讙诇讛 讝讜 谞讜砖拽讬诐 注诐 讗讜转诐 砖讘注讙诇讛 讗讞专转 讜讗诪转 讛诇讜讬 讘讞讜爪讛 诇讛谉 讗诇讗 砖讬砖 诇转诪讜讛 讛讬讗讱 讛拽专砖 讬讻讜诇讛 诇注诪讜讚 注诇 砖谞讬 讗诪讜转 讜诪讞爪讛 专讞讘 讗讗"讻 讘住诪讬讻讛 注诇 讛拽砖讜专讬诐 讜讛讞砖讜专讬诐 诪注讟 讜讗祝 诇驻讬专讜砖谞讜 讬砖 诇转诪讜讛 讛讬讗讱 讛讬讜 讛拽专砖讬诐 谞住诪讻讬诐 讘讗讜驻谞讬诐 讜拽砖讜专讬讛诐 讜讞砖讜专讬讛诐 讜讗讬 讗驻砖专 砖诇讗 讬转注讻讘 讛讙诇讙诇 讘住讘讛 讝讜 诪注讟 讗讜 讛专讘讛 讜讻谉 砖讛拽专砖讬诐 讗讬谉 讗诪爪注讬转诐 谞转讜谉 注诇 专讞讘 讛注讙诇讛 讜专讗讜讬 诇驻专砖 砖讬讛讜 讬讜爪讗讬谉 讘砖讜讛 诪讻讗谉 讜诪讻讗谉 讻讱 讬专讗讛 注讬拽专 讛讚讘专讬诐 砖讛拽专砖讬诐 讛讬讜 诪讜谞讞讬诐 注诇 专讞讘 砖转讬 讛注讙诇讜转 讜诇讗 讛讬讜 讬讜爪讗讜' 诪砖驻转 讛注讙诇讛 讛讞讬爪讜谉 诇爪讚 专讛"专 讻诇诇 讜讻谉 讗讬谞谉 爪专讬讻讜转 诇住诪讬讻讛 注诇 讗讜驻谞讬诐 砖讘讬谉 讛注讙诇讜转 讻诇诇 讜诇讗 注讜讚 讗诇讗 砖讛讬讜 谞讝讛专讬诐 诪讝讛 讻讚讬 砖诇讗 讬转注讻讘 讙诇讙讜诇 讛讗讜驻谉 讘住诪讬讻转 讛拽专砖 注诇讬讜 讜讛讬讜 注讜砖讬谉 诪驻谞讬 讝讛 讚讜驻谉 讛注讙诇讛 讙讘讜讛讛 注诇 讛讗讜驻谉 讜讻砖讗转讛 诪讜谞讛 专讞讘 讙讜祝 讛注讙诇讜转 注诐 专讞讘 砖讘爪讚讬讛诐 讛驻谞讬诪讬讬诐 讛诐 注砖专 讗诪讜转 讻讗专讱 讛拽专砖讬诐 讜讗注"驻 砖讛讗讜驻谞讬诐 砖诇 讝讜 讜砖诇 讝讜 讛驻谞讬诪讬讬诐 谞讜砖拽讬诐 讝讛 讗转 讝讛 讗讬谉 注讻讜讘 诇讙诇讙诇 讘讻讱 砖讛专讬 讘讘转 讗讞转 诪转讙诇讙诇讬诐 讜讗讬谉 拽讜讚诐 讗讞讚 诇讞讘讬专讜 讜诇讗 注讜讚 讗诇讗 砖讗驻砖专 砖注抓 讗讞讚 诪讞讘专诐 诇讛讬讜转 讙诇讙讜诇诐 讘讬讞讚 讜讗"讻 讛讬讜 讛拽专砖讬诐 诪讜谞讞讬诐 砖诇砖 砖讜专讜转 砖诇 砖诪谞讛 砖诪谞讛 讜诪讛 砖砖讗诇 讘讗诪转讗 讜驻诇讙讗 住讙讬讗 讛讜讗 砖谞讞住专 诪谉 讛爪讚讚讬谉 讗讜 诪谉 讛注讙诇讜转 讗诪讛 专"诇 砖转讬 讗诪讜转 讘讬谉 砖转讬讛谉 砖讛专讬 讻砖转讞住专 砖转讬 讗诪讜转 讘讬谉 砖转讬讛谉 讬讛讗 专讞讘 讙讜祝 讛注讙诇讜转 讜爪讚讬讛谉 讛驻谞讬诪讬讬诐 讛' 讗诪讜转 讜讻砖讗转讛 住讜诪讱 讞' 讗诪讜转 诪讙讜祝 讛拽专砖讬诐 诪讛 诇谞讜 讗诐 讬爪讗讜 讗诪讛 诪讻讗谉 讜讗诪讛 诪讻讗谉 诇砖驻讛 讞讬爪讜谞讛 砖讘讻诇 注讙诇讛 讜注讙诇讛 讜讛砖讬讘讜 砖诇讗 讛讬讜 专讜爪讬诐 砖讬讛讜 讬讜爪讗讜转 讻诇讜诐 砖诪讗 注诇 讬讚 诪讛 砖讛诐 讬讜爪讗讜转 讬讘讗讜 诇讬讚讬 谞讚谞讜讚 讜讛讚讘专讬诐 诪讞讜讜专讬诐 讜讗祝 注谞讬谉 讛讟注讬谞讛 讗转讛 诪驻专砖 诇讚专讱 讝讛 砖讛讬讛 讝讜讙 专讗砖讜谉 注讜诪讚 讻谞讙讚 讛驻转讞 砖讘诪砖讻谉 讜讟讜注谉 讜讗讬谉 讻讗谉 讛讜砖讟讛 砖诪讙讘讬讛讬诐 讛讬讜 诪注爪诪诐 讜讗注"驻 砖讘谞讬 注讙诇讛 砖讘爪讚讛 诪住讬讬注讬诐 诪"诪 讗讜转讛 讛住诪讜讻讛 诇诪砖讻谉 讗讜讞讝讬诐 讗讜转讛 讙"讻 讜讗讬谉 讛讜砖讟讛 讗诇讗 讘诪讛 砖讻砖讗讚诐 谞讜转谞讜 诇讞讘专讜 讛讜讗 诪谞讬讞讜 讗讘诇 讻砖讛讬讜 讛驻讜专拽讬诐 讻谞讙讚 讝讜讙 砖谞讬 讛讬讜 谞讜转谞讬谉 诇讘谞讬 讝讜讙 砖谞讬 讜讛诐 诪讜砖讬讟讬诐 诇砖诇驻谞讬讛诐 注诇 讛讚专讱 砖讘讬讗专谞讜 讜诪"诪 讗诪讛 砖诇 讘谉 诇讜讬 讗转讛 爪专讬讱 诇驻专砖讛 讙"讻 讘诪拽讜诐 砖驻专砖谞讜讛 讜讗注"驻 砖讗讬谉 讘讛 讗讜讬专 砖讛专讬 讗诪爪注讬转 讛拽专砖讬诐 讛讜讗 讘讬谉 注讙诇讛 诇注讙诇讛 讗讬谉 拽驻讬讚讗 讘讻讱 砖讻诇 砖讗讬谉 讘诇讘讜诇 讛讗讜驻谞讬诐 讜诪讬谞讬 讛讞砖讜拽 讜讛讞砖讜专 讛讬讜爪讗讬谉 诪讛谉 诪注讻讘讜 讗讬谉 讛拽专砖讬诐 诪注讻讘讬谉 砖诇讗 诇注讘讜专 转讞转讬讛谉 讛诇讜讱 诪讜注讟 诇专讗讜转 讗诐 讛拽专砖讬诐 注讜诪讚讬诐 诪讻讜讜谞讬诐 讝讛 讻谞讙讚 讝讛 诇住讬讬注 讘谞讟讬诇转谉 讗诐 讛讬讜 爪专讬讻讜转 转拽讜谉 讝讛讜 诪讛 砖谞专讗讛 诇讬 诇砖讬讟讛 讝讜:



讜砖讗专 诪驻专砖讬诐 驻讬专砖讜 讗诪讛 砖诇 讘谉 诇讜讬 诇住讘讬讘 讛注讙诇讜转 讜讗讬谉 谞专讗讛 诇讬 砖讛专讬 讻诇 讛诪讚讘专 诇驻谞讬讜 诇谞讟讜转 讬诪讬谉 讜砖诪讗诇 讜诪讛 讗谞讜 爪专讬讻讬谉 诇讜 砖诐 诇讗诪讛 讗诇讗 讜讚讗讬 诇讗 讛讬讜 爪专讬讻讬谉 诇讛 讗诇讗 诇讘讬谉 讛注讙诇讜转 讻讚讬 砖讬讛讗 讗讚诐 讬讻讜诇 诇讛诇讱 讘讬谉 讛注讙诇讜转 诇讻诇 爪讚 讞爪讜谉 讜驻谞讬诪讬 讜诪注转讛 讛砖诪讜注讛 驻砖讜讟讛 诇驻谞讬讱 讜讛讜讗 砖讛诐 砖讗诇讜 讜讛讗 注讙诇讜转 诪拽讜专讜转 讛讬讜 砖讛专讬 讻诇 讗讜专讱 讛注讙诇讛 诪拽讜专讛 讘专讞讘 讛拽专砖讬诐 讜讗注驻"讻 讗诪专 专讘 砖讛讜讗 专讛"专 砖讛专讬 讗诪专 爪讚讬讛谉 专"诇 讛讗讜驻谞讬诐 讜转讞转讬讛谉 专"诇 拽专拽注讬转谉 砖诇 注讙诇讜转 讜讘讬谞讬讛谉 专"诇 专讬讜讞 砖讘讬谉 注讙诇讛 诇注讙诇讛 讗注"驻 砖诪讻讜住讛 讘拽专砖讬诐 讛讻诇 专讛"专 讜讗注"驻 砖讘讬谞讬讛谉 讛讬讛 讗诪讛 讗讜讬专 诇讘谉 诇讜讬 讛专讬 诪"诪 讛讜讗 讗诪专 讻谉 注诇 讻诇 诪讛 砖讘讬谞讬讛诐 讗诇诪讗 注讙诇讛 讙讜驻讛 讗祝 讻砖讛拽专砖讬诐 诪住讜讚专讬诐 注诇讬讜 专讛"专 讛讬讗 讜讻谉 专讬讜讞 砖讘讬谞讛 诇讞讘专转讛 讜转讬专抓 讻讬 拽讗诪专 专讘 讘讚专讗转讗 讜讗讬谉 讙讜专住讬诐 讘讚专讗 转转讗讛 讗诇讗 讘讚专讗转讗 讻诇讜诪专 诇讗 讗诪专讛 讗诇讗 诪驻谞讬 砖讗讬谉 讛讻诇 诪拽讜专讛 砖讛专讬 砖讜专讜转 砖讜专讜转 诪住讚专谉 讜谞诪爪讗 讗讜讬专 讘讬谉 讛砖讜专讜转 讜注诇 讗讜转讜 讗讜讬专 讛讜讗 讗讜诪专 砖讛讜讗 专讛"专 讜讛拽砖讛 诇讜 砖讛专讬 讻砖转驻专谞住 讗讜专讱 讛注讙诇讛 砖讛讜讗 讞诪砖 讗诪讜转 讜专讞讘 讛拽专砖 讗诪讛 讜诪讞爪讛 讜砖诇砖 砖讜专讜转 讘讗讜专讱 讛注讙诇讜转 诇专讞讘 讛拽专砖讬诐 讗讬谉 讗讜讬专 讗诇讗 砖诇砖讛 讟驻讞讬诐 讻诪讜 砖讻转讘谞讜 讜讻砖转讞诇拽讛 讘砖谞讬 讗讜讬专讬诐 砖讘讬谉 砖谞讬 爪讚讬 讛砖讜专讛 讛讗诪爪注讬转 讗讬谉 讘讬讚讱 讗诇讗 讟驻讞 讜诪讞爪讛 讘讬谉 讻诇 讗讞转 讜讗讞转 讜讛专讬 讛讜讗 诇讘讜讚 讜讛砖讬讘 砖讛砖讜专讜转 诇讗 讛讬讛 诪讜砖讬讘 讘讛诐 讛拽专砖讬诐 讗诇讗 讚专讱 讞讜讚谉 砖讛讜讗 讗诪讛 专讞讘 讜讛拽砖讛 讜诪讛 转讜注诇转 讜讛专讬 讗讞专 砖讻谉 讗转讛 爪专讬讱 诇讛讜砖讬讘 讘讛诐 讗专讘注讛 砖讜专讜转 砖诇 砖诇砖 砖诇砖 砖讗诐 转讜砖讬讘 讗专讘注讛 讝讜 注诇 讙讘 讝讜 讚专讱 讞讜讚谉 诪转谞讚谞讚讜转 注诇 讻诇 驻谞讬诐 讜讻砖转讜砖讬讘 讗专讘注讛 砖讜专讜转 讬砖 诇讱 砖诇砖 讗讜讬专讬诐 讜诇讗 谞砖讗专 诇讱 讗讜讬专 讗诇讗 讗诪讛 讜谞诪爪讗 砖讗讬谉 讘讬谉 讗讜讬专 诇讗讜讬专 讗诇讗 砖谞讬 讟驻讞讬诐 讘砖诇诪讗 诇诪讗谉 讚讗诪专 砖注讜讘讬 讛拽专砖 诪诇诪讟讛 讛讜讗 砖注讘讛 讗诪讛 讗讘诇 诪诇诪注诇讛 讻诇讛 讜讛讜诇讱 讜诪砖转驻注 讘讞讜抓 注讚 砖讗讬谉 注讘讬讜 讘砖驻转讜 讗诇讗 讻讗爪讘注 砖驻讬专 砖诪讗讞专 砖诪注诪讬讚谉 讚专讱 讞讚谉 讛专讬 讬砖 讗讜讬专 诇爪讚 讛注诇讬讜谉 讛专讘讛 讬讜转专 诪砖诇砖讛 讟驻讞讬诐 砖专讗砖讜 讛注讘讛 讛讜诇讱 讻诇驻讬 讞讜抓 讜诪讛 砖诪砖转驻注 讜讛讜诇讱 诪讜谞讞 注诇 讛注讙诇讛 讜讬讜爪讗 专讗砖讛 诇爪讚 讛驻谞讬诪讬 砖讘讬谞讛 讜讘讬谉 讞讘专转讛 讜注诇讬讜 讗转讛 专砖讗讬 诇讜诪专 砖讗讬谞讜 诪拽讜专讛 讜讛讜讬讗 诇讬讛 专讛"专 讜讗注"驻 砖诪"诪 爪讚讬讛谉 诪拽讜专讛 讗驻砖专 砖谞讜转谞谉 讝讜 专讗砖讛 讛讞讚 讻诇驻讬 讞讜抓 讜专讗砖讛 讛注讘讛 讻诇驻讬 驻谞讬诐 讜讝讜 专讗砖讛 讛注讘讛 讻诇驻讬 讞讜抓 讜专讗砖讛 讛讞讚 讻诇驻讬 驻谞讬诐 讜谞诪爪讗 讗讜讬专 讘爪讚讬讛谉 讜转讞转讬讛谉 讜讘讬谞讬讛谉 讗诇讗 诇诪讗谉 讚讗诪专 砖注讘讬讬谉 砖讜讛 讗诪讛 诇砖谞讬 专讗砖讬讛谉 诪讛 转讜注诇转 讜驻专砖讛 专讘 讻讛谞讗 讘讗讟讘讬 讜驻讬专讜砖讜 讟讘注讜转 砖讛讬讜 诇拽专砖讬诐 诇讛讬讜转 讛讘专讬讞讬诐 谞讻谞住讬诐 讘讛诐 讜讛注谞讬谉 砖讗讬谞讜 诪驻专谞住 讗转 讛讗讜讬专 讘讬谉 讛讚' 砖讜专讜转 讗诇讗 砖转讬 砖讜专讜转 讛拽专砖讬诐 诪讚讘拽 诇爪讚 讗讞讚 砖讘注讙诇讛 讜砖转讬 砖讜专讜转 讛讗讞专讜转 诇爪讚 讛讗讞专 讜讟讘注讜转 砖讘拽专砖讬诐 砖讘专讗砖 讛注讙诇讛 讛讜诇讻讬诐 诇爪讚 讞讜抓 讜讟讘注讜转 砖讘砖讜专讛 讛砖谞讬讛 讛住诪讜讻讛 诇讛 讟讘注讜转讬讛 诇驻谞讬诐 讻讚讬 砖讬讛讬讜 砖转讬 讛砖讜专讜转 讚讘拽讜转 讝讜 讘讝讜 讜注诇 讚专讱 讝讛 讘砖讜专讛 讛讗讞专转 讜谞诪爪讗讜 讛讟讘注讜转 砖讘砖讜专讜转 讛驻谞讬诪讬讜转 诪讻讜讜谞讬诐 讝讛 讻谞讙讚 讝讛 讜讗讜转讜 讗讜讬专 爪专讬讱 诇讛诐 讘讬谉 砖转讬讛诐 讜砖讗诇 诇讜 讗讞"讻 讚专讱 砖讗诇讛 诇讗 讚专讱 拽讜砖讬讗 讗诪专讬 [讗讟讘讬] 讛讬讻讗 诪谞讞 诇讛讜 讻诇讜诪专 诇讗讬讝讛 诪拽讜诐 砖讘注讙诇讛 讛讬讜 讜驻讬专砖 讘讛诐 讗讙讘讛 讚注讙诇讛 专讜爪讛 诇讜诪专 砖驻转 讛注讙诇讛 讜注讜讘讬讛 讜讞讬驻讜讬 讛谞住专讬诐 砖讘住讘讬讘讜转讬讛 讜讛拽砖讛 讜诪讗讞专 砖讛讝讻专转谞讬 砖讬砖 诇注讙诇讛 讞讬驻讜讬 住讘讬讘讜转讬' 诪诪拽讜诐 砖讘讗转 谞讛讬 砖诪爪讚 讛拽专砖讬诐 讗讬谞讛 诪拽讜专讬转 诪"诪 诪拽讜专讬转 讛讬讗 诪爪讚 注爪诪讛 讘谞住专讬诐 住讘讬讘 讘专讞讘 讗专讘注讛 讻讚讬 诇讬诇讱 注诇 讛谞住专讬诐 讻砖讬专爪讜 讘讻诇 住讘讬讘讜转讬讛 讜驻讬专砖 砖诇讗 讛讬转讛 诪拽讜专讬转 讗诇讗 讘讬转讚讜转 拽爪专讜转 专讞讜拽讜转 讝讜 诪讝讜 讜讗讬谉 讛讬转讚讜转 诪讘讟诇讜转 讗讜讬专 砖诇讛 讜诪讙讚讜诇讬 讛专讗砖讜谞讬诐 诪驻专砖讬诐 讘讗讟讘讬 讻诇讜诪专 诇讗 讗诪专 专讘 砖讛讜讗 专讛"专 讘讝诪谉 砖讛拽专砖讬诐 诇砖诐 讗诇讗 讘注讜讚 砖讗讬谉 砖诐 拽专砖讬诐 讗诇讗 讛讗讟讘讬 讜讛诐 讻注讬谉 注诪讜讚讬诐 谞转讜谞讬诐 注诇 讙讘 注讙诇讛 诇讛注诪讬讚 讛拽专砖讬诐 讻讘讜砖讜转 讝讜 讘讝讜 讜讛拽砖讛 讗讟讘讬 讛讬讻讗 诪谞讞 诇讛讜 讗讙讘讛 讚注讙诇讛 砖讻谉 讚专讻谉 诇谞注爪谉 诇诪讟讛 讘谞住专讬诐 砖讛注讙诇讛 诪讞讜驻讛 讘讛诐 讜讝拽讜驻讬诐 讻诇驻讬 诪注诇讛 讜讗"讻 讗讞专 砖讛讝讻专转谞讬 诪拽讜诪谉 讜砖讬砖 诇注讙诇讛 谞住专讬诐 诪讞驻讬诐 讗转 住讘讬讘讜转讬讛 讛专讬 注讙诇讛 讙讜驻讛 诪拽讜专讬转 讛讬讗 讜转讬专抓 砖诇讗 讛讬转讛 诪讞驻讛 讘谞住专讬诐 讗诇讗 讗专讜讙讛 讘讬转讚讜转 注诇 讛讚专讱 砖讘讬讗专谞讜 讻注讬谉 讛注讙诇讜转 砖谞讜砖讗讬谉 讘讛诐 讗讘谞讬诐 讜讘讗讜转诐 讬转讚讜转 讛讬讜 谞拽讘讬诐 砖讘讛诐 讛讬讜 谞讜注爪讬诐 讗讜转诐 讛讗讟讘讬:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讻讬 拽讗诪专 专讘 转讞转讬讛谉 专"讛 注讻"诇 讗驻砖专 讚谞拽讟 转讞转讬讛谉 诪砖讜诐 讚诪讬谞讬讛 注讬拽专 讛拽讜砖讬讗 讗讘诇 诪爪讬讚讬讛谉 讜讘讬谞讬讛谉 讗讬讻讗 诇诪讬诪专 讚诇讗 拽砖讬讗 诪砖讜诐 讚讛讗 讗讬讻讗 专讬讜讞 讻砖诪讜谞讞讬谉 注诇 专讞讘谉 讛讬讛 专讬讜讞 讛讞专讬爪讬谉 砖讘讻诇 拽专砖 诇诪讟讛 讘讗诪爪注 讞爪讬 讗诪讛 专讞讘 讘讙讜讘讛 讗诪讛 讻驻专砖"讬 诇拽诪谉 讜讻谉 讻砖讛讬讜 诪讜谞讞讬谉 注诇 讞讜讚谉 讻砖诪讞住专 诪谉 讛讬讚讜转 诪讘' 爪讬讚讬讛谉 讘讙讜讘讛 讗诪讛 讛讜讛 专讬讜讞 讛专讘讛 讘讬谉 讘' 拽专砖讬诐 讻砖诪讜谞讞讬谉 讝讛 讗爪诇 讝讛 注诐 讛专讬讜讞 砖讘讬谞讬讛谉 讜讗祝 诇驻讬专砖"讬 砖讛拽专砖讬诐 注"讻 讛讬讜 谞讜讟讬诐 诇诪注诇讛 诪谉 讛讗讛诇讬诐 讜讛讞爪讬专讜转 讘' 讗诪讜转 讻诪"砖 讛转讜住' 诇拽诪谉 诪"诪 讗驻砖专 诇驻专砖 诪爪讚 砖诇诪讟讛 砖诇 讛拽专砖讬诐 讗砖专 讛讬讜 砖诐 讛讞专讬爪讬谉 讛讬讛 诪讜谞讞 讘讬谞讬讛谉 讜诇讻讱 诇讗 讛讜讛 注讬拽专 讛拽讜砖讬讗 讛讻讗 讗诇讗 诪转讞转讬讛谉 讜讚讜"拽:


讘讚"讛 讻诪讛 诪讜转讬讘 讻讜' 讜注讜讚 诪驻谞讬 讘诇讬讟转 讛讟讘注讜转 讻讜' 注讻"诇 讙诐 诇驻讬 砖讬讟转讜 砖诇 专砖"讬 讚讗讟讘注讬 讚拽讗诪专 诇讗讜 讛讬讬谞讜 讟讘注讜转 讜讗驻砖专 讚诇讗 讛讬讜 讝拽讜驻讬谉 讗诇讗 砖讜讻讘讬谉 诪"诪 讙诐 讘砖讜讻讘讬谉 讛讬讜 讘讜诇讟讬谉 拽爪转 讜讗"讗 诇讛讜砖讬讘 讞诪砖 讘讞诪砖 讜拽"诇:


讘讚"讛 讗诪专 专讘 讻讛谞讗 讻讜' 诇驻讬讻讱 诪讜砖讬讘 讘' 讝讜 讗爪诇 讝讜 讘专讗砖 讻讜' 注讻"诇 讜讛"讛 讚讗讬讻讗 诇驻专讜砖讬 砖讛讬讜 诪讜砖讬讘讬诐 讛驻谞讬诪讬诐 讝讜 讗爪诇 讝讜 讘讗诪爪注 讜驻讜谞讛 讛讟讘注讜转 诇讞讜爪讛 诇讛谉 讝讜 砖诇讗 讻谞讙讚 讝讜 讚注"讻 讗祝 诇驻讬 驻讬' 专讘讜转讬讜 砖诇讗 讛讬讜 讛讟讘注讜转 讝拽讜驻讬谉 讬讜转专 诪讞爪讬 讗诪讛 讚讗"讻 讛砖转讗 谞诪讬 讚诪讜砖讬讘讬谉 讻"讗 讗爪诇 讛讞讬爪讜谞讛 诇讗 讬讜讻诇讜 诇注诪讜讚 讝讜 讻谞讙讚 讝讜 讘砖讘讬诇 讛讟讘注讜转 讗诇讗 讚诇驻讬 驻讬专讜砖 专讘讜转讬讜 诇讗 讛专讙讬砖讜 诇驻专砖 砖讛讬讜 诪讜谞讞讬谉 讛讟讘注讜转 讝讜 砖诇讗 讻谞讙讚 讝讜 讚讗"讻 转拽砖讬 诇讛讜 讻拽讜砖讬讬转 专砖"讬 诇拽诪谉 诇砖诇讞驻讬谞讛讜 诇拽专砖讬诐 讻讜' 砖诇讗 讬讛讬讜 讟讘注讜转讬讛谉 诪讻讜讜谞讬诐 讝讜 讻谞讙讚 讝讜 讚讛讬讬谞讜 专"诇 砖讻诇 讛讟讘注讜转 讬讛讬讜 驻讜谞讬诐 诇爪讚 诪讝专讞 讗讜 诇爪讚 诪注专讘 讗讜 砖砖谞讬诐 讝讛 讗爪诇 讝讛 讬讛讬讜 驻讜谞讬诐 诇爪讚 诪讝专讞 讜砖谞讬诐 讛讗讞专讬诐 讝讛 讗爪诇 讝讛 讬讛讬讜 驻讜谞讬诐 诇爪讚 诪注专讘 讚诪住转诪讗 诇讗 讛讬讜 讛讟讘注讜转 讝拽讜驻讬谉 讬讜转专 诪讘' 讟驻讞讬诐 讜讙诐 讗诐 谞讚讞讜拽 诇驻专砖 拽讜砖讬讜转 专砖"讬 诇砖诇讞驻讬谞讛讜 诇拽专砖讬诐 讻讜' 专"诇 砖讬讛讬讛 拽专砖 讗讞讚 讬讜爪讗 讜讗讞讚 谞讻谞住 讜讬讘讗讜 讛讟讘注讜转 讝讜 讗爪诇 讝讜 讜诇讗 讝讜 讻谞讙讚 讝讜 注"讻 讗讬转 诇谉 诇诪讬诪专 讚诪住转诪讗 诇讗 讛讬讜 讛讟讘注讜转 讝拽讜驻讬谉 讬讜转专 诪讘' 讟驻讞讬诐 讚讗诇"讻 诇讗 讛讬讛 专讬讜讞 讘讬谞讬讛谉 讘砖讜讛 讚讘讬谉 讛讗诪爪注讬转 讬讛讬讛 专讬讜讞 讬讜转专 诪讘' 讟驻讞讬诐 讜注讜讚 诪讜讻讞 诪驻讬专砖"讬 诇拽诪谉 砖诇讗 讛讬讜 讛讟讘注讜转 讝拽讜驻讬谉 讬讜转专 诪讟驻讞 讜讞爪讬 注"砖 讜讚讜"拽:


转讜住' 讘讚"讛 讛谞讬讞讗 讻讜' 讜讬讞讝讬拽讜 砖砖讛 住讚专讬诐 讙' 讗诪讜转 讻讜' 讜讻讬 砖讚讬转 诇讛讜 讘讬谞讬 讻讜' 注讻"诇 专"诇 讚讬砖 诇讞诇拽 专讬讜讞 讘讬谉 讻诇 讜' 住讚专讬诐 讙诐 讘讬谉 讞讜讚讜 砖诇 讝讛 诇注讜讘讬讜 砖诇 讝讛 讜诇讗 诇讛谞讬讞 讞讜讚讜 砖诇 讝讛 讗爪诇 注讜讘讬讜 砖诇 讝讛 讘诇讗 专讬讜讞 讜拽"诇:


讘讗"讚 讜讗"转 诪谞诇谉 讚讬诇驻讬谞谉 诪诪讛 砖讗讬谞讜 诪拽讜专讛 谞讬诇祝 诪谉 讛诪拽讜专讛 砖讘讜 讻讜' 注讻"诇 谞专讗讛 诪讚讘专讬讛诐 讚诇讗 拽砖讬讗 诇讛讜 讗诇讗 诇诪"讚 讚讻诇讬谉 讜讛讜诇讻讬谉 注讚 讻讗爪讘注 讜讗驻砖专 诪砖讜诐 讚诇诪"讚 讚诇诪注诇讛 谞诪讬 注讜讘讬讬谉 讗诪讛 讛讜讛 讗讬讻讗 诇诪讬诪专 讚诇讬讻讗 诇诪讬诇祝 诪诪拽讜专讛 砖讛讬讛 砖诐 讚讗讬诪讗 讚拽讜砖讟讗 讛讜讗 讚讛讛讜讗 诪拽讜专讛 谞诪讬 专讛"讬 讛讜讛 讻讬讜谉 讚专讞讘讛 讗诪讛 讗驻讬诇讜 讗讬 诪讜谞讞讬谉 注诇 讞讜讚谉 讗诪专讬' 驻讬 转拽专讛 讬讜专讚 讜住讜转诐 诪讻诇 爪讚 讗讘诇 诇诪"讚 讚讻诇讬谉 讜讛讜诇讻讬谉 注讚 讻讗爪讘注 诇讬讻讗 诇诪讬诪专 驻讬 转拽专讛 讬讜专讚 讜住讜转诐 讻讛"讙 讜诇讬讻讗 驻讬 转拽专讛 专拽 诪讘' 爪讚讚讬谉 讜讛讜讛 讛诪拽讜专讛 谞诪讬 专讛"专 讜谞讬诇祝 诪讬谞讬讛 讜讚讜"拽:





诪讛专"诐

讘专砖"讬 讚"讛 讻诪讛 诪讜转讬讘 讻诪讛 住讚专讬诐 讛讜讗 诪住讚专 讗专讘注 讚注诇 讻讚讞讱 讻诇 诪讛 砖讬讻讜诇 诇住讚专 讜讻讜' 讻爪"诇:


讚"讛 讗诪专 专讘 讻讛谞讗 讘讗讟讘注讬 讜讻讜' 讜讗讜转谉 讟讘注讜转 讝拽讜驻讬诐 讛讬讜 讜讻讜' 讜讗"讗 诇注诪讜讚 讝讛 讻谞讙讚 讝讛 驻讬' 讗诐 诇讗 讛讬讛 驻讜谞讛 讛讟讘注讜转 讝讛 讻谞讙讚 讝讛 讚讛砖转讗 讛讬讛 爪专讬讱 专' 专讜讜讞讬诐 诇讚' 讟讘注讜转 砖讘讚' 拽专砖讬诐 驻砖讬讟讗 砖诇讗 讛讬讛 讗驻砖专 诇讛讜砖讬讘谉 讗诇讗 讗驻讬' 讗诐 驻讜谞讛 讛讚' 拽专砖讬诐 讘讗讜驻谉 砖讘专讬讜讞 讛讗诪爪注讬 讛讬讜 驻讜谞讬诐 讛讟讘注讜转 砖诇 讛拽专砖讬诐 砖诇 砖谞讬 讛爪讚讚讬诐 讝讛 讻谞讙讚 讝讛 诇讗 讛讬讜 讬讻讜诇讬谉 诇注诪讜讚 讗诐 讛讬讛 讗诪讛 专讬讜讞 讛"讝 谞讞诇拽讛 讘讬谉 讻诇 拽专砖 讜拽专砖 讜讛讬讜 讚讜讞拽讬谉 讝讛 讗转 讝讛 讜拽"诇:


讘转讜住' 讚"讛 讛谞讬讞讗 诇诪"讚 拽专砖讬诐 诪诇诪讟讛 注讜讘讬讬谉 讗诪讛 讜讻讜' 讬讻讜诇讬诐 诇住讚专 砖砖讛 住讚专讬诐 讜讻讜' 驻讬' 砖砖讛 拽专砖讬诐 讝讛 讗爪诇 讝讛 讚讛讗 讻诇 讻诪讛 砖讛讬讛 讬讻讜诇 诇住讚专 注诇 驻谞讬 讗讜专讱 讛注讙诇讛 讛讬讛 诪住讚专 讻讚讬 砖诇讗 讬爪讟专讱 诇讛讙讘讬讛 诇讛讜砖讬讘 讛拽专砖讬诐 讝讛 注"讙 讝讛:


讘讗"讚 讜专' 讬爪讞拽 讗讜诪专 讚砖诪讗 诪讞爪讬讬谉 讜诇诪注诇讛 讛讬讜 讻诇讬谉 讜讻讜' 驻讬' 讜讻讬讜谉 砖诇讗 讛讬讛 诪转讞讬诇 讛砖讬驻讜注 砖讛讬讜 讻诇讬谉 讜讛讜诇讻讬谉 诪转讞诇转 注讜讘讬讬谉 讗诇讗 诪讞爪讬讬谉 诇讗 诪住转讬讬注讗 砖讬讛讬讜 讬讻讜诇讬谉 诇讬转谉 讞讜讚讜 砖诇 讝讛 讻谞讙讚 注讘讬讜 砖诇 讝讛 砖讬讛讬讜 诪讜谞讞讬诐 砖谞讬 拽专砖讬诐 讘讗诪讛 讗讞转 讚讛讗 诇讗 讛讜讬 讬讻讜诇讬谉 诇讛讬讜转 诪讜谞讞讬诐 砖讬驻讜注 讝讛 讻谞讙讚 砖讬驻讜注 讝讛 讻"讗 注讚 讞爪讬讜 讜讞爪讬 讛拽专砖 砖讛讜讗 爪讚 讛注讘讛 砖诇 讝讜 讜讝讜 讗专讻谉 砖诇 讻诇 讗讞转 讛讬讛 爪专讬讱 诇讛讬讜转 谞诪砖讱 诇讞讜抓 诪专讜讞讘 讛注讙诇讛 讜讗"讗 诇讛转拽讬讬诐 讻讗砖专 诪讜讘谉 诪注爪诪讜:





讞讻诪转 砖诇诪讛

专砖"讬 讘讚"讛 诪爪讟专驻讜转 讻讜' 讗祝 讘讛注诇诐 讗讞转 讻讜'. 驻讬' 讻砖讛讜爪讬讗 讞爪讬 讝讬转 讜讞讝专 讜讛讜爪讬讗 讞爪讬 讝讬转  :





诪讛专"诐 砖讬祝

讙诪' 诪注讘讬专 讚' 讗诪讜转 讘专状讛 诪拽讜专讛 驻讟讜专. 注讬讬谉 讘专砖状讬 驻专砖转 谞砖讗 注讙诇转 爪讘 讗讬谉 爪讘 讗诇讗 诪讞讜驻讬谉 讗状讻 谞拽砖讛 注讙诇讛 讙讜驻讗 诪拽讜专讛 讛讜讬 注状砖:


讙诪' 诪讬 住讘专转 讻讜' 讗驻讜转讬讬讛 讛讜讜 讻讜'. 讗讬谉 诇讛拽砖讜转 诪诪讛 谞驻砖讱 讗讬 拽讬诐 诇讛讜 诇转诇诪讜讚讗 讛讬讗讱 讛讜讛 驻诇驻讜诇 讝讛 诇诪讛 诇讛讜 讗诇讗 砖专爪讜 诇讛讻专讬讞 诪讻讞 讛讻专讞 讗状讻 讚诇诪讗 讗驻讜转讬讬讛 诪谞讞 诇讛讜. 讗驻砖专 诇讜诪专 讚诪砖诪注 诇转诇诪讜讚讗 砖讗讬谞谉 谞讜讞讬谉 诇讛砖讻讬讘谉 讗驻讜转讬讬讛 诪驻谞讬 讛讟讘注讜转 讜讝讛讜 讘注爪诪讜 住讘专转 讛诪讬 住讘专转 讗驻讜转讬壮 讻讜':


讘转讜住' 讘讚状讛 讛谞讬讞讗 讻讜' 讛拽砖讛 讛专讘 驻讜专转 讻讜' 砖砖讛 住讚专讬诐 讻讜'. 诪爪讬讬专讬谉 讘讗讜驻谉 砖讬讛讬讜 讻诇 讛住讚专讬诐 砖讜讬谉 砖谞讬 拽专砖讬诐 讝讛 注诇 讙讘 讝讛 讜讻谉 讬状诇 讘砖诪注转讬谉 讘驻讜转讬讬讛 谞拽讬讟 砖诇砖讛 住讚专讬诐 讜讬讛讬讜 讗专讘注讛 讝讛 注状讙 讝讛 讘砖讜讛 讜讘讞讜讚谉 讗专讘注讛 讜讬讛讬讛 砖诇砖讛 讝讛 注状讙 讝讛 讘砖讜讛 诪砖讗状讻 讞诪砖讛 讗讜 诪住驻专 讗讞专. 讜讗讬谉 爪讜专讱 诇诪状砖 专砖状讬 讘讝讛 [讘讚状讛 讻诪讛 诪讜转讬讘 讻讜' 讚讞诪砖讛 讘讞诪砖讛 诇讗 讬转讘讬 讻讜']. 讜讗驻砖专 诇讜诪专 谞诪讬 诪砖讜诐 讛讟讘注讜转 诇讗 讻转讘讜 住讚专讬诐 讬讜转专: 
诇拽讜砖讬转 讛专讘 讛专状专 驻讜专转 讗讬谉 诇讜诪专 讚讛拽爪专 讘爪讚 讛注讘 讛讬讜 诪谞讬讞讬谉 讘住诪讜讱 诇讜 诪诪砖 讘诇讬 专讬讜讞 讘讬谞转讬诐 讜讗状讻 诇讗 讬讛讬讛 专拽 砖谞讬 专讜讜讞讬诐 诇讻诇 讗讞讚 讻诪注讟 讗诪讛. 讚讗讬谉 讝讛 讻诇讜诐. (讚诪状讛 砖讻转讘状讜) [讚诪讗讬 砖谞讗 讻爪状诇] 讛注讘 讜讛拽爪专 住诪讜讻讬谉 讝讛 诇讝讛 诪砖讜诐 砖讬讻讜诇讬谉 诇讛砖讻讬讘谉 讬讞讚 讘讚讬讘讜拽 讛讬讟讘 讛状谞 讬讻讜诇讬谉 诇讛砖讻讬讘 讻讜诇谉 讬讞讚 讘诇讬 专讬讜讞 讗诐 讬专爪讛 讘讚讬讘讜拽 讘诇讬 专讬讜讞 讻诇讜诐 讘讬谞转讬诐 讚诪讗讬 砖谞讗 讗注状讻 砖讛讬讜 诪讞诇拽讬谉 讛专讬讜讞 讘砖讜讛:


讘讗状讚 讜专状讬 讗诪专 讚砖诪讗 诪讞爪讬讬谉 讜诇诪注诇讛 讻讜'. 诇讻讗讜专讛 诪讬讚 讗诐 讗讬谉 讛砖讬驻讜注 诪转讞讬诇 诪诇诪讟讛 讗讬 讗驻砖专 诇讛砖讻讬讘谉 讘讗讜驻谉 讝讛 讗诐 诇讗 砖讬讛讬讜 诪讞讜转讻讬谉 讘讗讜驻谉 砖讬讝讜讜讙讜 讬讞讚 讻讝讛 讚专讱 诪砖诇. 讜讘讗讜驻谉 讝讛 讗诐 讛讜讗 诪讞爪讬讬谉 讜诇诪注诇讛 讚讜拽讗 讗讬 讗驻砖专 诇讛谞讬讞. 讜讻谉 讗诐 谞讗诪专 砖讛讗讚谞讬诐 讛讬讜 谞砖讗专讬谉 注诐 讛拽专砖讬诐 讻砖讛讬讜 诪谞讬讞讬诐 注诇 讛注讙诇讜转 讻讬 诇讗 诪爪讬谞讜 讘讻讜诇讬 砖诪注转讬谉 讛讬讗讱 讛讬讜 诪谞讬讞讬谉 讛讗讚谞讬诐 讜讘诪拽专讗 诪驻讜专砖 砖讛讬讜 砖讜讻讘讬谉 注诇 讛讗专讘注 讛注讙诇讜转 讛诇诇讜 讜讗讬 转讬诪讗 诇诪讟讛 诪讛拽专砖讬诐 转讜讱 讛注讙诇讛 讗状讻 讛注讙诇讛 讛讬讛 诪拽讜专讛 注诇 讬讚谉 讜诇诪注诇讛 注诇 讛拽专砖讬诐 讗讬谉 住讘专讗 讙诐 诇拽讜砖专谉 讘讞讘诇讬诐 讘爪讚讬 讛注讙诇讛 讜讚讜状拽:


讘讗状讚 讜讗状转 诪谞状诇 讻讜' 谞讬诇祝 诪谉 讛诪拽讜专讛 讻讜'. 讗状诇 讚诇诪讗 专讘 拽讗诪专 讛诪注讘讬专 讘专状讛 砖讻讜诇讛 诪拽讜专讛 驻讟讜专 讗讘诇 讞爪讬讜 诪拽讜专讛 讞讬讬讘 讚讜诪讬讗 讚注讙诇讜转 讜拽状诇. 讜注讬讬谉 诇拽砖专 讛讜讗状转 讘诪讛 砖拽讜讚诐 讙诐 [诇拽砖专 讛讜讗状转] 讘转驻讬住转 讛转讞诇转 讛讚讬讘讜专 讛谞讬讞讗 讻讜' 讜诇讗 诪讜拽讚诐:





专砖"砖

专砖"讬 讚"讛 讗专"讻 讘讗讟讘注讬. 讜讻诇 讗诪转 讛专讬讜讞 讘讗诪爪注 讻讜' 讻爪"诇:



转讜住' 讚"讛 讗讟讘注讬. 讜注讜讚 讚讙专住讬 诇注讬诇 讘讚专讗转讗 讻爪"诇. 讗讜 诇讛讙讬讛 讚讙专住 讻讜' 讜诇驻讬 讙讬专住转讜 谞诪讬 讻讜':





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 注讙诇讜转 转讞转讬讛谉 讜讘讬谞讬讛谉. 注讬' 注讬专讜讘讬谉 讜 注"讗 转讜讚"讛 讻讬爪讚 诪注专讘讬谉:





砖注专讬 转讜专转 讘讘诇

(爪讞 讗) 注讙诇讜转 讚诪拽讜专讜转 讛讜讬讬谉 讜讻讜'.鈥斪ぷ�' 讚讻转讬讘 "砖砖 注讙诇讜转 爪讘" (讘诪' 讝 讙) 讜转专' "讻讚 诪讞驻讬讬谉", 讜讻转讘 讘驻专砖"讬 砖诐: "讗讬谉 爪讘 讗诇讗 诪讞讜驻讬诐 讜讻讜' 注讙诇讜转 诪讻讜住讜转 拽专讜讬讜转 爪讘讬诐", 讜讝讛 诪拽讜专讜 讘住驻专讬 砖诐 [谞砖讗 驻讬住' 诪"讛]. 讜讻注讬谉 讝讛 讘讬专讜砖诇诪讬 驻"讗 讛"讗 [讘 注"讚]: 转谞讬 专' 谞讞诪讬讛 爪讘 讻诪讬谉 拽诪专住讟讗 讛讬讜 讜讻讜' 讘砖注讛 砖讛讬讜 诪讜砖讬讟讬谉 讗转 讛拽专砖讬诐 诪讝讜 诇讝讜 转专讜讟讜转 讛讬讜 注"讻, 讜注讬' 诪"砖 讛诪驻专砖讬诐 砖诐 [讜注讬' 诪"砖 讘"砖注专讬 转讜专转 讗专抓 讬砖专讗诇" 注诪' 147]. 讜讗谞讬 诪转驻诇讗 注诇 专砖"讬 讜转讜住驻讜转 讻讗谉, 砖讛诇讻讜 讘讚专讻讬诐 讗讞专讜转.

